qundao/data-zh-poetry huggingface dataset:
凤栖梧·寿母舅直斋先生
作者：夏言
朝代：明

七十高年古稀有。白发乌纱，林下安闲久。黄阁老甥来上寿。一尊敕赐长春酒。屋角西山青雨后。初度华筵，雅称新秋候。南山一星朝北斗。朱颜千岁仍依旧。
千秋岁 其一 贺渐斋生辰
作者：夏言
朝代：明

西山雨后。枕簟新凉透。华月满空如白昼。锦堂明绛蜡，瑞蔼飘金兽。听金缕，千秋一曲为公寿。六七丈天儿，不数燕山宝。长安夜，今朝酒。莫惜醉如泥，杯到休停手。如公少，人间五福兼而有。
千秋岁 其二 寿费民悦母孺人
作者：夏言
朝代：明

南山秋老。黄菊都开了。节近重阳天气好。金尊浮绿蚁，玉鼎熏龙脑。蟠桃熟，西池王母来青鸟。丹桂两枝芳，兰茁灵芽早。称家儿，真国宝。共羡太夫人，福履人间少。宴蓬莱，海山日上扶桑晓。
千秋岁·贺渐斋生辰
作者：夏言
朝代：明

西山雨后。枕簟新凉透。华月满空如白昼。锦堂明绛蜡，瑞蔼飘金兽。听金缕，千秋一曲为公寿。六七丈天儿，不数燕山宝。长安夜，今朝酒。莫惜醉如泥，杯到休停手。如公少，人间五福兼而有。南山秋老。黄菊都开了。节近重阳天气好。金尊浮绿蚁，玉鼎熏龙脑。蟠桃熟，西池王母来青鸟。丹桂两枝芳，兰茁灵芽早。称家儿，真国宝。共羡太夫人，福履人间少。宴蓬莱，海山日上扶桑晓。
卖花声·次王浚川韵
作者：夏言
朝代：明

蜂蜡恣高烧。别院春宵。玉颜花面不胜娇。可惜凤凰台上月，独自吹箫。梦断彩云朝。巫峡迢遥。江南暮雨正潇潇。湘水不回芳草歇，千里魂销。
南山寿·贺吴山泉宪副六十
作者：夏言
朝代：明

望南躔一星，光映三阶。有仙翁、紫袍金带，佳辰海上筵开。数流年、才周花甲，论风采、独步霜台。晚岁功名，诸郎科第，占却人间五福偕。遥瞻祝、青天岱岳，翁寿并崔巍。还歌咏、日升川至，山有台莱。羡吾乡、苏山甘水，钟灵辈出奇材。念当年、东山灯火，幸此日、北阙风雷。契重金兰，情深葭玉，廊庙江湖共此怀。念同庚初度，与翁不得共衔杯。伫看取、乔迁赴阙，丹诏飞来。
卜算子·夏日阁中
作者：夏言
朝代：明

红药映阶翻，墙角黄薇谢。又见盆荷出水圆，容易春还夏。漏永麝烟销，昼静朱帘下。高阁清凉午睡浓，半饷挥毫罢。
卜算子·次苏子瞻韵
作者：夏言
朝代：明

明月满长空，云散江天静。缥缈宾鸿江上来，秋色涵孤影。顾影忽长鸣，幽怨凭谁省。渚暗芦花梦不成，月落霜空冷。
咏杖
作者：夏言
朝代：明
体裁：七言律诗

九节苍苍碧玉同，随行随止伴衰翁。寒蹊点雪鸠头白，春径挨花鹤膝红。缩地一从人去后，敲门多在月明中。扶危指佞兼堪用，亘古谁如赞相功。
喜迁莺 三首 其一 次康伯可贺费清湖初度
作者：夏言
朝代：明

凉生秋早。正七夕才过，清湖日晓。白苎衣轻，青藜杖稳，林下又添一老。从教岁月优游，休管江湖廊庙。任傍人、说束帛重征，蒲轮再召。表表。羡龙驹，海鹤精神，屹立如嵩少。春酒开筵，锦袍归里，增得寿星光耀。况是功名到手，满眼向平愿了。但醉来、对葛岭天高，鹅峰月小。
喜迁莺 三首 次康伯可贺费清湖初度
作者：夏言
朝代：明

凉生秋早。正七夕才过，清湖日晓。白苎衣轻，青藜杖稳，林下又添一老。从教岁月优游，休管江湖廊庙。任傍人、说束帛重征，蒲轮再召。表表。羡龙驹，海鹤精神，屹立如嵩少。春酒开筵，锦袍归里，增得寿星光耀。况是功名到手，满眼向平愿了。但醉来、对葛岭天高，鹅峰月小。天空海阔。正一鹤南飞，高翔碧落。风卷沧溟，云收岛屿，万里烟涛喷薄。多少蛟鼍出没，满眼鱼龙变作。却争如、任劲翮飞腾，盘回廖廓。难学。羡先生，道骨仙风，缥缈人间鹤。明月三山，寒云五岭，几度秋风庐岳。八极遨游将遍，应入太清女漠。愿他年、一品当朝，画图忆昨。韶年淑气。正梅吐寒香，柳含春意。老稚欢呼，闾阎歌颂，白昼江城鼓吹。翘首中天昨夜，南极一星吴瑞。朝来报、道宴启黄堂，悬弧佳会。堪记。羡使君，年少飞腾，五马人生贵。彩服怡亲，青云有子，满眼天伦乐事。已睹龚黄政迹，伫看夔龙遭际。他年纵、老手挥毫，大书遗惠。
喜迁莺 其三 贺吴太府华诞
作者：夏言
朝代：明

韶年淑气。正梅吐寒香，柳含春意。老稚欢呼，闾阎歌颂，白昼江城鼓吹。翘首中天昨夜，南极一星吴瑞。朝来报、道宴启黄堂，悬弧佳会。堪记。羡使君，年少飞腾，五马人生贵。彩服怡亲，青云有子，满眼天伦乐事。已睹龚黄政迹，伫看夔龙遭际。他年纵、老手挥毫，大书遗惠。
喜迁莺 其二 题一品当朝图寄贺张静峰
作者：夏言
朝代：明

天空海阔。正一鹤南飞，高翔碧落。风卷沧溟，云收岛屿，万里烟涛喷薄。多少蛟鼍出没，满眼鱼龙变作。却争如、任劲翮飞腾，盘回廖廓。难学。羡先生，道骨仙风，缥缈人间鹤。明月三山，寒云五岭，几度秋风庐岳。八极遨游将遍，应入太清女漠。愿他年、一品当朝，画图忆昨。
喜迁莺·赠汪东峰中丞巡抚江西
作者：夏言
朝代：明

冠峨豸角。暂坐辍中台，行临方岳。虹井烟霞，东峰花鸟，江海十年离索。青琐先朝交契，白首此时欢谑。对尊酒，正枥马初喧，骊歌又作。抛却。念今日，处处民穷，不见闾阎乐。洗涤疮痍，挽回醇俗，须仗大贤经略。铁柱浮渊旧梦，画栋飞云高阁。大江畔，恐节钺难淹，庙堂有约。
壶中天慢·初归述怀，次赖云翁韵
作者：夏言
朝代：明

解组归来，拟种秫、荒田采芝空谷。散诞已无名利累。野性颇同麋鹿。抵冒风波，淹留岁月，岂为千钟粟。久怀丘垄，几度伤心欲哭。谁想今日溪山，重寻游钓，里社仍分肉。三十余年尘土梦，勘破人间荣辱。夏赏青池，春游芳野，秋饮冬篱菊。烟霞深处，高卧不嫌矮屋。
夜泊吴江
作者：夏言
朝代：明
体裁：五言律诗

月岸秋灯灭，风湖夕浪翻。桥连枫叶冷，城带水云昏。把烛延津吏，停舟次驿门。渔歌起何处，潇洒数家村。
大江东去 其一 和东坡韵病起闲述
作者：夏言
朝代：明

一卧经旬，喜百事无营，祇须药物。病起渺然思泽国，兴在黄楼赤壁。五老烟空，九华云静，涛涌三山雪。长江如堑，阅来多少英杰。却想江左风流，五陵豪贵，过眼春花发。屈指千年如一日，歘忽风休电灭。对镜慵看，倚楼长叹，一任添华发。寸心炯炯，清觞坐引秋月。
大江东去 其七 答蒲汀馈水晶葡萄
作者：夏言
朝代：明

小坐秋轩，谢蒲翁、遣赠名园佳物。自启筠笼唤纤手，携置麟堂东壁。碧水含晶，繁星焕彩，寒映冰盘雪。如珠似玉，果中应是魁杰。总忆年时咏葡萄，一体新词三发。几对黄花烹紫蟹，久悟世间生灭。汉阁丹青，商山杖屦，毕竟俱华发。清尊架底，且醉藤萝夜月。
大江东去 其七 答陆俨翁
作者：夏言
朝代：明

大河南北，数千里、一望中原民物。迤逦江山开锦幛，尽是名城坚壁。楚汉纷争，曹吴割据，战甲明霜雪。一时闲气，弄来有甚豪杰。青春三月南征，柳色连天，满路花争发。醉后彩毫吟丽句，不管古今兴灭。圣主中兴，太平有道，德泽沾穷发。何年沧海，钓竿时弄烟月。
大江东去 其三 又答俨翁
作者：夏言
朝代：明

昔试南宫，荷明公、收作药笼中物。彩笔玉堂干气象，瞻望文章奎壁。席上春风，尊前夜雨，几对程门雪。飞英振藻，一时真愧诸杰。独怜万里驰驱，三王六诏，使节连翩发。琐闼十年曾抗疏，旧草万行明灭。霄汉飞腾，风波震骇，白尽巾中发。长安今夕，芳樽且醉华月。
大江东去 其三 题宗伯张阳峰仰宸楼
作者：夏言
朝代：明

百尺危楼，面阳峰、览尽楚天云物。西望武昌东夏口，遥对黄州赤壁。清簟疏帘，投壶散帙，炎夏生冰雪。玉堂惟构，未许元龙称杰。读书夜感青黎，画楝雕檐，星斗寒光发。秋水长空涵雁影，时见断霞明灭。学士当年，倚栏凝睇，把镜悲华发。丹心岁晚，咫尺身依日月。
大江东去 其九 和答张阳峰寄贺辛丑初度之作
作者：夏言
朝代：明

衡岳湘川，产名公、真是玉堂人物。紫禁彤庭携手旧，何日同游赤壁。镜里朱颜，花前青鬓，又早巾中雪。非才宜退，匡时赖有英杰。自从身入黄扉，仰惭白日，归兴时时发。彩笔新词劳远寄，满纸云烟明灭。花甲初周，世途饱历，长笑空搔发。钟陵南望，故人千里明月。
大江东去 其九 次东坡韵，赠谢侍御九仪巡按江西
作者：夏言
朝代：明

铁豸峨冠，真御史、不负清朝人物。标格冰壶涵玉树，文彩上腾奎壁。骢马巡行，动摇山岳，长夏飞霜雪。大江西望，山川偏称英杰。独怜棨戟遥临，明年秋日，桂阙天香发。坐使英才都入彀，列郡氛尘销灭。老我非才，愧调商鼐，谩握周公发。玉堂杯酒，送君相对明月。
大江东去 其二 答陆俨翁
作者：夏言
朝代：明

凤阁鸾台，受丝纶重寄，敢忘民物。欲挽江河无气力，空羡岩岩立壁。边塞烟麈，闾阎疾苦，赢得头颅雪。凭谁整顿，济时全仗才杰。天生圣主中兴，聪明神武，号令风雷发。赤日中天腾照耀，多少爝沉燐灭。补衮何功，调羹非手，勋业无毫发。太平有象，不妨吟弄风月。
大江东去 其五 再咏葡萄
作者：夏言
朝代：明

一种灵株，细摩挲、不似人间之物。偃蹇虬枝连密叶，风雨暗生墙壁。的的悬珠，汇景如贯，颗颗凝霜雪。交梨火枣，品题未许称杰。绝怜白玉盘行，黄金笼贮，瑶席清辉发。凉沁诗脾甘露爽，坐使襟尘消灭。玉女盆头，仙人掌上，直欲披玄发。夜深苍海，骊龙吐出明月。
大江东去 其五 次东坡韵，柬李蒲汀送蟹
作者：夏言
朝代：明

秋意满前，正衔杯、又见江乡风物。同巷高人应念我，伏枕萧条四壁。许大忧怀，无边归思，捻断髭须雪。自怜迂叟，岂堪相伴朝杰。去岁今辰，想莼羹鲈绘，高兴徒发。几度长空南望，尽雁字千行明灭。揽镜堪悲，壮颜非旧，秃尽冲冠发。危楼昨夜，坐到西岩堕月。
大江东去 其八 再答蒲汀葡萄之咏
作者：夏言
朝代：明

水晶宫里，撒明珠、散作园林珍物。恍若老龙行雨罢，倦卧藤轩西壁。影乱潭星，光分海月，清照瑶峰雪。碧山楼下，主人真是人杰。摘来玉乳累累，把赠题缄，每为比邻发。况复年年劳赋咏，满纸墨华明灭。丘壑情深，江湖忧在，相对惊须发。如公经济，未许平章风月。
大江东去 其八 答李蒲汀张阳峰
作者：夏言
朝代：明

源分天上，算黄河、不是人间之物。横亘中原三万里，失却乌江赤壁。雷雨掀腾，鱼龙变化，桃浪翻红雪。乾坤流峙，泰山堪与争杰。昔年奉使遐方，马首东风，见洛阳花发。诸将提兵淮海上，群盗未曾驱灭。关塞崎岖，风尘澒洞，梦寐惊毛发。太平今日，重来又是春月。
大江东去 其六 再叠坡韵，答蒲汀蟹词
作者：夏言
朝代：明

水落蒹葭，白露冷、长养横行之物。夜雨疏灯照蜗涎，晓起枯黏满壁。物色堪嗟，人情可慨，愁鬓添新雪。飘然霞外，神仙真是豪杰。故园酒熟鸡肥，相对青山，有约黄花发。但得天恩容拂袖，眼底风波自灭。宠辱闻惊，是非妄恼，胸次无毫发。寸心皎皎，争光天上秋月。
大江东去 其六 答蒲汀惠蟹
作者：夏言
朝代：明

夜雨秋尊，新烹蟹、又见一年风物。秉烛西堂聊自酌，时听蛩吟四壁。满壳膏肥，双钳肉嫩，味胜经霜雪。遍尝海错，还输此种为杰。芳鲜充溢雕盘，真堪咀嚼，清兴翛然发。却笑持螯人去后，风韵到今难灭。更待黄橙，也须紫菊，取醉娱华发。中秋在望，小楼酌共看月。
大江东去 其十 答未翁阁老
作者：夏言
朝代：明

大河东下，走万里、包纳许多灵物。推荡中原无砥柱，那问全城半壁。静影涵空，洪涛浴日，巨浪翻银雪。蛟鼍出没，神龙羞与争杰。曾谁醉卧三山，飞游八极，独驾天风发。毕竟此河经万古，看尽人间生灭。老子胸中，久吞云梦，乌帽今华发。圆通朗照，心知天上明月。
大江东去 其十 谢苏立翁寿仪
作者：夏言
朝代：明

南极老人，龟鹤鹿、都是长生之物。范取精镠成妙质，罗列锦屏东壁。朱李沉冰，红桃绚日，瓜剖雕盘雪。黄金爵驻，寿山千仞高杰。玳筵水陆交陈，银烛瑶觞，满座笙歌发。帘动水晶风乍入，不觉炎氛销灭。杯饮长春，堂开初寿，乌帽笼玄发。佳辰欢对，凤楼东畔凉月。
大江东去 其十一 壬寅秋南归登金山作
作者：夏言
朝代：明

砥柱乾坤，镇长江、万古中流独立。横遏惊涛排骇浪，直负擎天巨力。吞吐云烟，奔腾月日，壮观东南壁。三山海上，孤根不与同植。蛟宫贝阙玲珑，海色浮空，日抱鼋鼍出。人代光阴如一瞬，只有沧波不息。吞海亭前，江天阁上，目送飞鸿翼。振衣长笑，墨笔醉洒岩石。
大江东去 其十一 庚子初度，陆俨翁作金焦图，和东坡此词，遣其子楫瞿、婿学召来为予寿，予喜对二子即席赋答
作者：夏言
朝代：明

一撮峰儿，障长江、真是天生神物。海国江门涛阵涌，玉迭雄开两壁。孤柱乾坤，双擎日月，万古头如雪。地灵江左，从来几个人杰。玉堂天上仙翁，画里新词，彩笔云烟发。品隙人才高与下，勘破世间兴灭。二十年前，门生座主，不觉俱华发。丹心炳炳，敢负中兴岁月。
大江东去 其十二 乙巳初度，溧阳史恭甫绘玉阳调天图并词二首寄寿，用韵谢答二阕
作者：夏言
朝代：明
体裁：词

玉光阁上，凭阑处、下有蜿蜒神物。窈窕洞天烟雾里，深锁千岩万壁。鸟埭云间，龙渊石峭，虬峡涛翻雪。山人占断，江左地灵人杰。凌虚台倚清冥，碧树沧洲，高兴时时发。极目斜阳飞鸟外，杳雾断霞明灭。缥缈亭边，回阳洞口，长笑披玄发。玉梁倒影，古潭冷浸秋月。
大江东去 其十五 次苏韵，谢史恭甫寄惠竹椅
作者：夏言
朝代：明

玉削湘筠，藤缕细、巧手掣成名物。多谢山人遥遗赠，列置高堂四壁。清映水帘，凉分石枕，助炎天霜雪。银屏绣榻，看来未算雄杰。有时徙倚轩窗，听雨听风，幽兴偏多发。坐对灵峰七十二，朝暮云烟兴灭。携向园亭，白鸥相伴我，披襟散发。南楼弄笛，不用胡床待月。
大江东去 其十四 次东坡韵，题袁佩兰大尹画
作者：夏言
朝代：明

海岳道人，向白云深处、静中观物。百尺瑶台清似水，仄倚丹崖翠壁。台下梅花，虬枝铁干，点缀千年雪。三山咫尺，神仙原是人杰。老我而今自归来，天上豪兴时时发。笑傲烟霞，看人间、蠛蠓瓮中生灭。白石樵翁，沧波渔父，相伴俱黄发。蓬莱小阁，相对灵峰山月。
大江东去 其四 春日喜雪，次东坡韵
作者：夏言
朝代：明

新春前后，见三白、真是皇家瑞物。万里江山同一色，晃漾银城铁壁。田父增欢，都人咸喜，相庆今年雪。琼楼玉宇，望中掩映雄杰。长安景色堪夸，指瑶林琪树，依稀梅发。寂寂千山飞鸟静，野径人踪稀灭。素夺鸥群，皓迷鹤屿，翠失长松发。元宵节近，交光应待明月。
大江东去 其四 答李蒲汀惠水晶葡萄
作者：夏言
朝代：明

病渴相如，喜故人、遗此盘中珍物。却想碧山楼阁下，双桧幽亭西壁。满架明珠，一林苍玉，六月涵冰雪。移来绝域，张骞也是人杰。水晶颗颗匀圆，才教入口，两腋清风发。洗我胸中千磊块，万火一时俱灭。便欲骑鲸，乘风直上，手挽骊龙发。广寒宫里，冷然掇出秋月。
大江东去 庚子初度，石门少傅、松皋太宰、介溪宗伯治具来贺，即席和答二阕 其一
作者：夏言
朝代：明
体裁：词

瑞鹤灵龟，双白鹿、谁献寿筵珍物。一簇笔歌围锦障，杂遝南厢西壁。黄阁元公，春卿太宾，玉质涵冰雪。周廷朋寿，不数汉家三杰。麟袍蟒绣辉煌，玉带联翩，高兴尊前发。银箭不闻更漏永，红烛千行明灭。却笑吾生，今朝初度，鬓有星星发。年年同醉，管领壶中日月。
大江东去 庚子初度，石门少傅、松皋太宰、介溪宗伯治具来贺，即席和答二阕 其二
作者：夏言
朝代：明
体裁：词

大药难求，看人间、那有长生之物。沧海桑田经几变，说甚乌江赤壁。麟阁图形，燕然勒迹，博得头如雪。古今代谢，几多贤圣豪杰。小子今日生辰，醉后狂歌，聊为诸公发。富贵功名都是梦，只有芳名不灭。男子头颅，丈夫意气，要有冲冠发。寸心耿耿，冰壶凉沁秋月。
大江东去·其十三
作者：夏言
朝代：明
体裁：词

玉阳山水，入丹青、真足世间奇物。曲曲山房围八卦，四面苍崖翠壁。峭峡穿云，回潭浴日，绝壑藏冰雪。洞天六六，此中堪与争杰。画图遥谢山人，妙品新词，把玩光辉发。祝我与山长不老，阅尽万缘生灭。玉女潭深，白鸥池静，照见飘萧发。寸心耿耿，两乡千里明月。
大江东去·和东坡韵病起闲述
作者：夏言
朝代：明

一卧经旬，喜百事无营，祇须药物。病起渺然思泽国，兴在黄楼赤壁。五老烟空，九华云静，涛涌三山雪。长江如堑，阅来多少英杰。却想江左风流，五陵豪贵，过眼春花发。屈指千年如一日，歘忽风休电灭。对镜慵看，倚楼长叹，一任添华发。寸心炯炯，清觞坐引秋月。凤阁鸾台，受丝纶重寄，敢忘民物。欲挽江河无气力，空羡岩岩立壁。边塞烟麈，闾阎疾苦，赢得头颅雪。凭谁整顿，济时全仗才杰。天生圣主中兴，聪明神武，号令风雷发。赤日中天腾照耀，多少爝沉燐灭。补衮何功，调羹非手，勋业无毫发。太平有象，不妨吟弄风月。昔试南宫，荷明公、收作药笼中物。彩笔玉堂干气象，瞻望文章奎壁。席上春风，尊前夜雨，几对程门雪。飞英振藻，一时真愧诸杰。独怜万里驰驱，三王六诏，使节连翩发。琐闼十年曾抗疏，旧草万行明灭。霄汉飞腾，风波震骇，白尽巾中发。长安今夕，芳樽且醉华月。病渴相如，喜故人、遗此盘中珍物。却想碧山楼阁下，双桧幽亭西壁。满架明珠，一林苍玉，六月涵冰雪。移来绝域，张骞也是人杰。水晶颗颗匀圆，才教入口，两腋清风发。洗我胸中千磊块，万火一时俱灭。便欲骑鲸，乘风直上，手挽骊龙发。广寒宫里，冷然掇出秋月。一种灵株，细摩挲、不似人间之物。偃蹇虬枝连密叶，风雨暗生墙壁。的的悬珠，汇景如贯，颗颗凝霜雪。交梨火枣，品题未许称杰。绝怜白玉盘行，黄金笼贮，瑶席清辉发。凉沁诗脾甘露爽，坐使襟尘消灭。玉女盆头，仙人掌上，直欲披玄发。夜深苍海，骊龙吐出明月。夜雨秋尊，新烹蟹、又见一年风物。秉烛西堂聊自酌，时听蛩吟四壁。满壳膏肥，双钳肉嫩，味胜经霜雪。遍尝海错，还输此种为杰。芳鲜充溢雕盘，真堪咀嚼，清兴翛然发。却笑持螯人去后，风韵到今难灭。更待黄橙，也须紫菊，取醉娱华发。中秋在望，小楼酌共看月。大河南北，数千里、一望中原民物。迤逦江山开锦幛，尽是名城坚壁。楚汉纷争，曹吴割据，战甲明霜雪。一时闲气，弄来有甚豪杰。青春三月南征，柳色连天，满路花争发。醉后彩毫吟丽句，不管古今兴灭。圣主中兴，太平有道，德泽沾穷发。何年沧海，钓竿时弄烟月。源分天上，算黄河、不是人间之物。横亘中原三万里，失却乌江赤壁。雷雨掀腾，鱼龙变化，桃浪翻红雪。乾坤流峙，泰山堪与争杰。昔年奉使遐方，马首东风，见洛阳花发。诸将提兵淮海上，群盗未曾驱灭。关塞崎岖，风尘澒洞，梦寐惊毛发。太平今日，重来又是春月。铁豸峨冠，真御史、不负清朝人物。标格冰壶涵玉树，文彩上腾奎壁。骢马巡行，动摇山岳，长夏飞霜雪。大江西望，山川偏称英杰。独怜棨戟遥临，明年秋日，桂阙天香发。坐使英才都入彀，列郡氛尘销灭。老我非才，愧调商鼐，谩握周公发。玉堂杯酒，送君相对明月。大河东下，走万里、包纳许多灵物。推荡中原无砥柱，那问全城半壁。静影涵空，洪涛浴日，巨浪翻银雪。蛟鼍出没，神龙羞与争杰。曾谁醉卧三山，飞游八极，独驾天风发。毕竟此河经万古，看尽人间生灭。老子胸中，久吞云梦，乌帽今华发。圆通朗照，心知天上明月。一撮峰儿，障长江、真是天生神物。海国江门涛阵涌，玉迭雄开两壁。孤柱乾坤，双擎日月，万古头如雪。地灵江左，从来几个人杰。玉堂天上仙翁，画里新词，彩笔云烟发。品隙人才高与下，勘破世间兴灭。二十年前，门生座主，不觉俱华发。丹心炳炳，敢负中兴岁月。
大江东去·庚子初度，石门少傅、松皋太宰、介溪宗伯治具来贺，即席和答二阕
作者：夏言
朝代：明

瑞鹤灵龟，双白鹿、谁献寿筵珍物。一簇笔歌围锦障，杂遝南厢西壁。黄阁元公，春卿太宾，玉质涵冰雪。周廷朋寿，不数汉家三杰。麟袍蟒绣辉煌，玉带联翩，高兴尊前发。银箭不闻更漏永，红烛千行明灭。却笑吾生，今朝初度，鬓有星星发。年年同醉，管领壶中日月。大药难求，看人间、那有长生之物。沧海桑田经几变，说甚乌江赤壁。麟阁图形，燕然勒迹，博得头如雪。古今代谢，几多贤圣豪杰。小子今日生辰，醉后狂歌，聊为诸公发。富贵功名都是梦，只有芳名不灭。男子头颅，丈夫意气，要有冲冠发。寸心耿耿，冰壶凉沁秋月。百尺危楼，面阳峰、览尽楚天云物。西望武昌东夏口，遥对黄州赤壁。清簟疏帘，投壶散帙，炎夏生冰雪。玉堂惟构，未许元龙称杰。读书夜感青黎，画楝雕檐，星斗寒光发。秋水长空涵雁影，时见断霞明灭。学士当年，倚栏凝睇，把镜悲华发。丹心岁晚，咫尺身依日月。新春前后，见三白、真是皇家瑞物。万里江山同一色，晃漾银城铁壁。田父增欢，都人咸喜，相庆今年雪。琼楼玉宇，望中掩映雄杰。长安景色堪夸，指瑶林琪树，依稀梅发。寂寂千山飞鸟静，野径人踪稀灭。素夺鸥群，皓迷鹤屿，翠失长松发。元宵节近，交光应待明月。秋意满前，正衔杯、又见江乡风物。同巷高人应念我，伏枕萧条四壁。许大忧怀，无边归思，捻断髭须雪。自怜迂叟，岂堪相伴朝杰。去岁今辰，想莼羹鲈绘，高兴徒发。几度长空南望，尽雁字千行明灭。揽镜堪悲，壮颜非旧，秃尽冲冠发。危楼昨夜，坐到西岩堕月。水落蒹葭，白露冷、长养横行之物。夜雨疏灯照蜗涎，晓起枯黏满壁。物色堪嗟，人情可慨，愁鬓添新雪。飘然霞外，神仙真是豪杰。故园酒熟鸡肥，相对青山，有约黄花发。但得天恩容拂袖，眼底风波自灭。宠辱闻惊，是非妄恼，胸次无毫发。寸心皎皎，争光天上秋月。小坐秋轩，谢蒲翁、遣赠名园佳物。自启筠笼唤纤手，携置麟堂东壁。碧水含晶，繁星焕彩，寒映冰盘雪。如珠似玉，果中应是魁杰。总忆年时咏葡萄，一体新词三发。几对黄花烹紫蟹，久悟世间生灭。汉阁丹青，商山杖屦，毕竟俱华发。清尊架底，且醉藤萝夜月。水晶宫里，撒明珠、散作园林珍物。恍若老龙行雨罢，倦卧藤轩西壁。影乱潭星，光分海月，清照瑶峰雪。碧山楼下，主人真是人杰。摘来玉乳累累，把赠题缄，每为比邻发。况复年年劳赋咏，满纸墨华明灭。丘壑情深，江湖忧在，相对惊须发。如公经济，未许平章风月。衡岳湘川，产名公、真是玉堂人物。紫禁彤庭携手旧，何日同游赤壁。镜里朱颜，花前青鬓，又早巾中雪。非才宜退，匡时赖有英杰。自从身入黄扉，仰惭白日，归兴时时发。彩笔新词劳远寄，满纸云烟明灭。花甲初周，世途饱历，长笑空搔发。钟陵南望，故人千里明月。南极老人，龟鹤鹿、都是长生之物。范取精镠成妙质，罗列锦屏东壁。朱李沉冰，红桃绚日，瓜剖雕盘雪。黄金爵驻，寿山千仞高杰。玳筵水陆交陈，银烛瑶觞，满座笙歌发。帘动水晶风乍入，不觉炎氛销灭。杯饮长春，堂开初寿，乌帽笼玄发。佳辰欢对，凤楼东畔凉月。砥柱乾坤，镇长江、万古中流独立。横遏惊涛排骇浪，直负擎天巨力。吞吐云烟，奔腾月日，壮观东南壁。三山海上，孤根不与同植。蛟宫贝阙玲珑，海色浮空，日抱鼋鼍出。人代光阴如一瞬，只有沧波不息。吞海亭前，江天阁上，目送飞鸿翼。振衣长笑，墨笔醉洒岩石。玉光阁上，凭阑处、下有蜿蜒神物。窈窕洞天烟雾里，深锁千岩万壁。鸟埭云间，龙渊石峭，虬峡涛翻雪。山人占断，江左地灵人杰。凌虚台倚清冥，碧树沧洲，高兴时时发。极目斜阳飞鸟外，杳雾断霞明灭。缥缈亭边，回阳洞口，长笑披玄发。玉梁倒影，古潭冷浸秋月。玉阳山水，入丹青、真足世间奇物。曲曲山房围八卦，四面苍崖翠壁。峭峡穿云，回潭浴日，绝壑藏冰雪。洞天六六，此中堪与争杰。画图遥谢山人，妙品新词，把玩光辉发。祝我与山长不老，阅尽万缘生灭。玉女潭深，白鸥池静，照见飘萧发。寸心耿耿，两乡千里明月。海岳道人，向白云深处、静中观物。百尺瑶台清似水，仄倚丹崖翠壁。台下梅花，虬枝铁干，点缀千年雪。三山咫尺，神仙原是人杰。老我而今自归来，天上豪兴时时发。笑傲烟霞，看人间、蠛蠓瓮中生灭。白石樵翁，沧波渔父，相伴俱黄发。蓬莱小阁，相对灵峰山月。玉削湘筠，藤缕细、巧手掣成名物。多谢山人遥遗赠，列置高堂四壁。清映水帘，凉分石枕，助炎天霜雪。银屏绣榻，看来未算雄杰。有时徙倚轩窗，听雨听风，幽兴偏多发。坐对灵峰七十二，朝暮云烟兴灭。携向园亭，白鸥相伴我，披襟散发。南楼弄笛，不用胡床待月。
大江东去·扈跸渡河日，进呈御览
作者：夏言
朝代：明

九曲黄河，毕竟是天上，人间何物。西出昆仑东到海，直走更无坚壁。喷薄三门，奔腾积石，浪卷巴山雪。长江万里，乾坤两派雄杰。亲随大驾南巡，龙舟凤舸，白日中流发。夹岸旌旗围铁骑，照水甲光明灭。俯仰中原，遥瞻岱岳，一缕青如发。壮观盛事，己亥嘉靖三月。
大江东去·次苏韵，赠槐川侍御
作者：夏言
朝代：明

骢马巡行，赖高贤、轸念一方民物。风力霜棱行道避，震动匡庐一壁。名重璠玙，文腾星斗，雅操凝冰雪。紫霄鸾凤，鹰鹯未是材杰。闾阎疾苦偏知，蠲除账货，仓廪随发。人仰槐川真御史，所至豺狼迹灭。野老林间，惟知歌咏，长笑舒眉发。大江列郡，人在玉壶秋月。
如梦令 其一 惜花春起早
作者：夏言
朝代：明

门外东风何早。一夜海棠开了。料峭五更寒，人倚阑干清晓。雅噪。鸦噪。忙问落花多少。
如梦令 其三 掬水月在手
作者：夏言
朝代：明

宝镜碧空才展。玉指银盘新盥。孤影落清波，欲把广寒抟转。休叹。休叹。人与嫦娥不远。
如梦令 其二 爱月夜眠迟
作者：夏言
朝代：明

庭院月明清影。露下瑶阶风冷。斗转与参横，人在梧桐金井。夜静。夜静。坐对不知更永。
如梦令 其四 弄花香满衣
作者：夏言
朝代：明

花覆秋千影里。翠袖雕阑斜倚。纤手探花枝，弄落一天红雨。香气。香气。熏透遍身罗绮。
如梦令 和浚川韵二阕 其一
作者：夏言
朝代：明
体裁：词

草长池塘春雨。日出鸠鸣桑树。背郭草堂宽，此是山人家处。闲绪。闲绪。爱与白云为主。
如梦令 和浚川韵二阕 其二
作者：夏言
朝代：明
体裁：词

楼外绿杨袅袅。楼上有人闲眺。细雨燕初飞，水满绿池蛙闹。报道。报道。又是一年春好。
如梦令·和浚川韵二阕
作者：夏言
朝代：明

草长池塘春雨。日出鸠鸣桑树。背郭草堂宽，此是山人家处。闲绪。闲绪。爱与白云为主。楼外绿杨袅袅。楼上有人闲眺。细雨燕初飞，水满绿池蛙闹。报道。报道。又是一年春好。
如梦令·惜花春起早
作者：夏言
朝代：明

门外东风何早。一夜海棠开了。料峭五更寒，人倚阑干清晓。雅噪。鸦噪。忙问落花多少。庭院月明清影。露下瑶阶风冷。斗转与参横，人在梧桐金井。夜静。夜静。坐对不知更永。宝镜碧空才展。玉指银盘新盥。孤影落清波，欲把广寒抟转。休叹。休叹。人与嫦娥不远。花覆秋千影里。翠袖雕阑斜倚。纤手探花枝，弄落一天红雨。香气。香气。熏透遍身罗绮。
安乡道中观妇人插田
作者：夏言
朝代：明
体裁：古风

南村北村竞栽禾，新妇小姑兼阿婆。青裾束腰白裹头，手掷新秧如掷梭。打鼓不停歌不息，似比男儿更膂力。自古男耕女专织，怜尔一身勤两役。吁嗟乎长安多少闺中人，十指不动金满身。
少年游 其三 怀桂洲书院
作者：夏言
朝代：明

旧筑草堂，周遭碧水，宛在象山阳。二十四岩，花明竹媚，真个是仙乡。洲渚玲珑江草碧，鸥鹭自成行。静倚吟筇，闲移钓艇，万事罢思量。
少年游 壬寅端午柬李蒲汀二阕 其一
作者：夏言
朝代：明
体裁：词

蒲泛金觞，黍包玉粒，节序又端阳。草阁临流，龙舟竞渡，几度梦江乡。却笑衰翁长卧病，犹自恋朝行。经国无能，君恩未许，终日费思量。
少年游·其二
作者：夏言
朝代：明
体裁：词

多谢山翁，园收瓜豆，馈我过端阳。饭煮香梗，酒清浮蚁，风物似吾乡。无奈感时添客虑，欲语向谁行。入阁平明，挥毫尽日，心口自思量。
少年游·壬寅端午柬李蒲汀二阕
作者：夏言
朝代：明

蒲泛金觞，黍包玉粒，节序又端阳。草阁临流，龙舟竞渡，几度梦江乡。却笑衰翁长卧病，犹自恋朝行。经国无能，君恩未许，终日费思量。多谢山翁，园收瓜豆，馈我过端阳。饭煮香梗，酒清浮蚁，风物似吾乡。无奈感时添客虑，欲语向谁行。入阁平明，挥毫尽日，心口自思量。旧筑草堂，周遭碧水，宛在象山阳。二十四岩，花明竹媚，真个是仙乡。洲渚玲珑江草碧，鸥鹭自成行。静倚吟筇，闲移钓艇，万事罢思量。
御带花·寄南京杨四泉光禄
作者：夏言
朝代：明

昔日少年今渐老，追忆旧游，而今难得。朱雀桥边，乌衣巷口，前朝旧宅。秦淮畔、走马听莺，几醉笙歌月。二十年浑似梦，尘土风波，尽曾经历。画省黄扉，但碌碌无庸，枉教头白。江左故人，时寄我、锦笺盈尺。却怜几个同心，又隔天南北。
御舟歌
作者：夏言
朝代：明
体裁：古风

御舟北，臣舟南。积翠堆云山似玉，金鳌玉蝀水如蓝。臣舟南，御舟北。云龙会合良及时，鱼水君臣永相得。
忆旧游·送淳安邵主簿号藻川
作者：夏言
朝代：明

记石佛岩前，乌龙山下，王氏新庄。柴门临水曲，有一林修竹，数亩池塘。几共萧萧夜雨，坐对短檠光。叹如流岁月，从头屈指，四十经霜。相望。念先公，有遗祠尚在，往事堪伤。惜藻川旧学，试问淳一簿，白首为郎。却愧纡朱拖玉，素食坐岩廊。爱富春山色，桐江烟水近吾乡。
念奴娇 中秋对月，次李汉老韵三阕 其三 十六岁作
作者：夏言
朝代：明

南楼独倚，悄无人、唯见五湖烟绿。桂树香生吹欲下，疑是九天零粟。万里无尘，长空一色，处处袁安屋。数声羌笛，青鸾飞在庭竹。人在璚楼玉宇，指点江山，几处飞泉瀑。安得沧江都是酒，洗我愁思千斛。天将老我，鹤发成仙，月下跨黄鹄。嫦娥今夜，共谁谈笑如玉。
念奴娇 中秋对月，次李汉老韵三阕 其五 十六岁作
作者：夏言
朝代：明

隔岁佳期，向此夜、试把金尊斟绿。据我胡床三弄笛，簌簌桂华零粟。光满璚楼，寒生银瓦，是处神仙屋。虚檐影转，坐夜风动庭竹。露华冷浸衣巾，银潢低泻，倒挂长空瀑。何处萧声惊鹤梦，涤尽尘襟千斛。步雪归来，乘风飞去，底用骖鸾鹄。广寒宫殿，个人应念如玉。
念奴娇 其一 人日答李蒲汀，用山谷韵
作者：夏言
朝代：明

东风忽到，问天涯、芳草渐生新绿。白发又添人一岁，何日向平愿足。晏下彤闱，明登紫阁，谩衣朱腰玉。何如画舫，春江满载醽醁。帝城迤逦风光，宝楼西畔，淡月笼高木。简点灯前十年事，此夜一杯谁属。入岁占云，经冬望雪，倚遍危栏曲。朝阳彩凤，几时飞上庭竹。
念奴娇 其二 次山谷韵，答李蒲汀冬日之作
作者：夏言
朝代：明

朔风一夜，搅霜空、丹却千林寒绿。帘卷碧山楼阁静，镇日看山未足。我羡高人，萧然林洞，鹤骨清如玉。园收芋栗，拥炉时泻醽醁。严冬物色荒凉，欹枕萧萧，落尽燕山木。长忆东邻闲学士，那得一尊相属。病起挥毫，朝回隐几，漫写江南曲。柴门溪上，犹锁万竿修竹。
念奴娇 其四 十六岁作
作者：夏言
朝代：明
体裁：词

素娥风采，怡精神、万顷琉璃深绿。狂把金尊眠未得，管甚玉楼寒粟。共讶清光，万间同照，谁更歌茅屋。鳷鹊无依，三绕一庭修竹。醉后青眼摩挲，清流万丈，看银河横瀑。记得嫦娥曾许我，金粟秋香千斛。水晶宫里，环佩声清，不用乘黄鹄。明年此夜，谁共一轮寒玉。
念奴娇·人日答李蒲汀，用山谷韵
作者：夏言
朝代：明

东风忽到，问天涯、芳草渐生新绿。白发又添人一岁，何日向平愿足。晏下彤闱，明登紫阁，谩衣朱腰玉。何如画舫，春江满载醽醁。帝城迤逦风光，宝楼西畔，淡月笼高木。简点灯前十年事，此夜一杯谁属。入岁占云，经冬望雪，倚遍危栏曲。朝阳彩凤，几时飞上庭竹。朔风一夜，搅霜空、丹却千林寒绿。帘卷碧山楼阁静，镇日看山未足。我羡高人，萧然林洞，鹤骨清如玉。园收芋栗，拥炉时泻醽醁。严冬物色荒凉，欹枕萧萧，落尽燕山木。长忆东邻闲学士，那得一尊相属。病起挥毫，朝回隐几，漫写江南曲。柴门溪上，犹锁万竿修竹。南楼独倚，悄无人、唯见五湖烟绿。桂树香生吹欲下，疑是九天零粟。万里无尘，长空一色，处处袁安屋。数声羌笛，青鸾飞在庭竹。人在璚楼玉宇，指点江山，几处飞泉瀑。安得沧江都是酒，洗我愁思千斛。天将老我，鹤发成仙，月下跨黄鹄。嫦娥今夜，共谁谈笑如玉。素娥风采，怡精神、万顷琉璃深绿。狂把金尊眠未得，管甚玉楼寒粟。共讶清光，万间同照，谁更歌茅屋。鳷鹊无依，三绕一庭修竹。醉后青眼摩挲，清流万丈，看银河横瀑。记得嫦娥曾许我，金粟秋香千斛。水晶宫里，环佩声清，不用乘黄鹄。明年此夜，谁共一轮寒玉。隔岁佳期，向此夜、试把金尊斟绿。据我胡床三弄笛，簌簌桂华零粟。光满璚楼，寒生银瓦，是处神仙屋。虚檐影转，坐夜风动庭竹。露华冷浸衣巾，银潢低泻，倒挂长空瀑。何处萧声惊鹤梦，涤尽尘襟千斛。步雪归来，乘风飞去，底用骖鸾鹄。广寒宫殿，个人应念如玉。
感皇恩 其一 送钦赐书院诸扁出城
作者：夏言
朝代：明

御榻降丝纶，楼堂书院。次第嘉名出宸翰。更令华扁制司空，金碧云龙光烂。遣使送江南、还乘传。鼓吹喧阗。人裳拥塞，夹道千人万人看。城东小驻，日午离筵方散。盛事记今朝、蒙天眷。
感皇恩 其二 中秋日恭述
作者：夏言
朝代：明

今夕是中秋，朝来中使。宫醪玉馔传宣至。白煠羔羊，玉雪如双，月饼黄金似。更五尊秋露、连翩赐。小臣何幸，蒙恩非次。佳辰况复逢熙事。皇女挝周，宝玉带中三试。有一函御札、亲批示。
感皇恩·送钦赐书院诸扁出城
作者：夏言
朝代：明

御榻降丝纶，楼堂书院。次第嘉名出宸翰。更令华扁制司空，金碧云龙光烂。遣使送江南、还乘传。鼓吹喧阗。人裳拥塞，夹道千人万人看。城东小驻，日午离筵方散。盛事记今朝、蒙天眷。今夕是中秋，朝来中使。宫醪玉馔传宣至。白煠羔羊，玉雪如双，月饼黄金似。更五尊秋露、连翩赐。小臣何幸，蒙恩非次。佳辰况复逢熙事。皇女挝周，宝玉带中三试。有一函御札、亲批示。
摸鱼儿·次晁无咎韵
作者：夏言
朝代：明

忆少年、作客洪都，几度西山南浦。从倚滕王高阁上，落日风帆遥聚。凝望处。爱匡庐、烟中瀑布如川注。鸟歌花舞。向孺子孤亭，云卿旧宅，时复携游去。悔当时，错把蟾宫高步。荏苒青春虚误。朱衣玉带黄金殿，忘却丹丘玄圃。笑匆匆、绿鬓巳成丝，弹指能几许。春来自语。且酌酒花前，放歌溪上，不管青山暮。
斋醮对联
作者：夏言
朝代：明
体裁：联

揲灵蓍之草以成文，天数五，地数五，五五二十五数，数生于道，道合元始天尊，尊无二上；截嶰竹之筒以协律，阳声六，阴声六，六六三十六声，声闻于天，天生嘉靖皇帝，帝统万年。
无俗念·次韵虞文靖公
作者：夏言
朝代：明

长笑掀髯，算宇内、几人真是豪杰。同醉同醒同梦觉，踪迹电光兴灭。六代繁华，五陵豪贵，转眼都消歇。何如勘破，一毫不与干涉。人生底许光阴，才见春花，又早看秋月。岁岁年年开更谢，今古几番圆缺。谁是谁非，谁清谁浊，尽付旁人说。梦回鸡唱，斗杓斜挂城阙。
明月逐人来 其三 寄贺太宰张甬川诞辰
作者：夏言
朝代：明

渠荷凝碧。海榴舒赤。正节近、端阳午日。日月湖边，敞笙歌绮席。光映寿星南极。带束金犀，鹤锦新裁宫织。喜乌帽、笼头未白。好为苍生，大展经纶力。永作明廷柱石。
明月逐人来 其四 贺韩宪副意翁九十
作者：夏言
朝代：明

绮席含春，锦堂明昼。却正值、小阳时候。九十仙翁，是三朝耆旧。风节如今那有。豸角霜棱，光映金章紫绶。只赢得、丹心皓首。彩笔新词，遥献南山寿。日醉百壶春酒。
明月逐人来 寿仙翁 奉贺序翁诞辰二阕
作者：夏言
朝代：明

鹅黄染柳。海棠红透。恰才过、禁烟时候。云拥沙堤，见轮蹄驰骤。来祝相公眉寿。薇圃新移，花鸟正宜春昼。日日把笙歌送酒。玉带麟袍，勋业三朝旧。此福人间希有。今朝春酒。为公祝寿。犹道是、相逢淮右。紫阁黄扉，忝窃夔龙后。青鬓而今难又。屈指乾坤，几个太平耆旧。且一任、丹心白首。愿把忠贞，报答明明后。千载一时那有。渠荷凝碧。海榴舒赤。正节近、端阳午日。日月湖边，敞笙歌绮席。光映寿星南极。带束金犀，鹤锦新裁宫织。喜乌帽、笼头未白。好为苍生，大展经纶力。永作明廷柱石。绮席含春，锦堂明昼。却正值、小阳时候。九十仙翁，是三朝耆旧。风节如今那有。豸角霜棱，光映金章紫绶。只赢得、丹心皓首。彩笔新词，遥献南山寿。日醉百壶春酒。
明月逐人来 寿仙翁 奉贺序翁诞辰二阕 其一
作者：夏言
朝代：明
体裁：词

鹅黄染柳。海棠红透。恰才过、禁烟时候。云拥沙堤，见轮蹄驰骤。来祝相公眉寿。薇圃新移，花鸟正宜春昼。日日把笙歌送酒。玉带麟袍，勋业三朝旧。此福人间希有。
春日
作者：夏言
朝代：明
体裁：七言律诗

二月逢春春日明，鲜云旭日冠高城。千官表拜当华岁，万国朝元贺太平。水岸烟浓将柳色，花林风暖欲莺声。承恩未献椒盘颂，佩玉瞻星下紫清。
望江南 其一 西苑除夕
作者：夏言
朝代：明

岁云幕，除夕是明朝。襆被未离西苑直，佩环方候紫宸朝。秉烛醉宫醪。
望江南 其二 西苑除夕
作者：夏言
朝代：明

禁中夜，宫漏箭频催。玉剑云寒祈雪罢，霞衣露湿醮星回。金殿紫坛开。
望江南·西苑除夕
作者：夏言
朝代：明

岁云幕，除夕是明朝。襆被未离西苑直，佩环方候紫宸朝。秉烛醉宫醪。禁中夜，宫漏箭频催。玉剑云寒祈雪罢，霞衣露湿醮星回。金殿紫坛开。
木兰花令 其一 嘉靖戊戌，京郎东堂新成，与费邸民悦、吴郎以容、唐田、时臣二弟夜酌
作者：夏言
朝代：明

东堂四月萧萧雨。熟尽黄梅金满树。长安今夕酒阑时，故国他年梦回处。骨肉一家相对语。试把前修屈指数。事业还须努力成，光阴莫遣虚抛去。
木兰花令 其三 初夏即事
作者：夏言
朝代：明

花落知经夜来雨。晓起清阴生绿树。风和门外马嘶时，日暖楼前沽酒处。紫燕双双梁畔语。似把流年向人数。羞将勋业对青铜，闲看浮云自来去。
木兰花令 其二 睡起感事
作者：夏言
朝代：明

闭门那管风和雨。无奈黄鹂啼碧树。一场春梦竟难明，千里家山更何处。怀抱无端谁可语。闲拈世事从头数。愁如急浪滚将来，身似弱云飞不去。
木兰花令·嘉靖戊戌，京郎东堂新成，与费邸民悦、吴郎以容、唐田、时臣二弟夜酌
作者：夏言
朝代：明

东堂四月萧萧雨。熟尽黄梅金满树。长安今夕酒阑时，故国他年梦回处。骨肉一家相对语。试把前修屈指数。事业还须努力成，光阴莫遣虚抛去。闭门那管风和雨。无奈黄鹂啼碧树。一场春梦竟难明，千里家山更何处。怀抱无端谁可语。闲拈世事从头数。愁如急浪滚将来，身似弱云飞不去。花落知经夜来雨。晓起清阴生绿树。风和门外马嘶时，日暖楼前沽酒处。紫燕双双梁畔语。似把流年向人数。羞将勋业对青铜，闲看浮云自来去。
桂枝香 其一 次荆公韵，送费钟石少宰之南都
作者：夏言
朝代：明

长空极目。见几度冥鸿，南飞肃肃。剧想钟陵山色，烟霞如簇。石头城外长江水，趁西风、乱帆遥矗。杨柳秦淮，蒹葭鹭渚，旧游未足。念十载、红尘驰逐。叹松菊幽盟，易寒难续。白发盈巾，总为是非荣辱。桂树洲边乡水畔，但芳草、年年增绿。何时携手，归钓水溪一曲。
桂枝香 其三 次荆公韵，寄郭侍郎浅斋
作者：夏言
朝代：明

登楼纵目。正云黯长空，天地凝肃。遥想金陵佳丽，锦围绣簇。玄武湖头司寇第，对三山、天外横矗。朱雀桥边，乌衣巷口，春游兴足。念昔日、杏园追逐。叹南北萍踪，音书断续。白首还山，高谊每惭虚辱。岁晚江湖冰雪后，喜岩下、桂枝仍绿。寄语浅翁，好怀都付，白鸥园曲。
桂枝香 其二 除夕次荆公韵
作者：夏言
朝代：明

烟尘满目。正木落燕山，天寒气肃。北望居庸叠翠，万峰云簇。黄金台上当时月，见几度、征旗矗矗。冰合滹沱，风寒易水，不堪驻足。笑车马、少年追逐。叹慷慨悲歌，古调难续。青史功名，只是一场荣辱。七国英雄俱寂寞，但岁岁、花香草绿。禁苑除夕，挥毫聊和，桂枝旧曲。
桂枝香·次荆公韵，送费钟石少宰之南都
作者：夏言
朝代：明

长空极目。见几度冥鸿，南飞肃肃。剧想钟陵山色，烟霞如簇。石头城外长江水，趁西风、乱帆遥矗。杨柳秦淮，蒹葭鹭渚，旧游未足。念十载、红尘驰逐。叹松菊幽盟，易寒难续。白发盈巾，总为是非荣辱。桂树洲边乡水畔，但芳草、年年增绿。何时携手，归钓水溪一曲。烟尘满目。正木落燕山，天寒气肃。北望居庸叠翠，万峰云簇。黄金台上当时月，见几度、征旗矗矗。冰合滹沱，风寒易水，不堪驻足。笑车马、少年追逐。叹慷慨悲歌，古调难续。青史功名，只是一场荣辱。七国英雄俱寂寞，但岁岁、花香草绿。禁苑除夕，挥毫聊和，桂枝旧曲。登楼纵目。正云黯长空，天地凝肃。遥想金陵佳丽，锦围绣簇。玄武湖头司寇第，对三山、天外横矗。朱雀桥边，乌衣巷口，春游兴足。念昔日、杏园追逐。叹南北萍踪，音书断续。白首还山，高谊每惭虚辱。岁晚江湖冰雪后，喜岩下、桂枝仍绿。寄语浅翁，好怀都付，白鸥园曲。
次合溪
作者：夏言
朝代：明
体裁：七言律诗

黄茅僻坞竹鸡啼，驻马孤城落日西。山郭暝烟还远近，野田流水自高低。画楼直倚青萝壁，粉蝶遥连碧草堤。把烛空庭嗔列炬，柏台惊起夜乌栖。
次薛西原
作者：夏言
朝代：明
体裁：五言律诗

背郭茅斋僻，沿堤竹径斜。杖藜逢野客，酌酒共山家。暖日薰芳草，寒流漾浅沙。江村二三月，岁岁足莺花。
水调歌头 其一 答王浚川司马
作者：夏言
朝代：明

黄金明魏阙，白日照燕关。岁岁花香柳媚，春色满长安。只怪鹦声太巧，底事燕巢无定，昏暮马蹄还。为渠双鬓白，添我寸心丹。问苍生，多困苦，甚凋残。独使至尊忧切，忍放一身闻。感叹明良相遇，说到圣贤出处，风雨对床寒。寄与浚川老，莫学谢东山。
水调歌头 其七 答甬川少宰纳凉之作
作者：夏言
朝代：明

微飙生竹院，凉月照松关。避暑南宫仙署，藤枕石床安。望切琼楼玉宇，思入雪山冰壑，八极驭风还。雨添荷叶碧，露洗海榴丹。坐来深，香烬冷，漏声残。静看银河清浅，天阔水云闲。想象水晶帘箔，恍惚琉璃宫阙，潇洒玉壶寒。更欲骑黄鹤，吹笙近碧山。
水调歌头 其三 答甬川少宰言边事
作者：夏言
朝代：明

汉兵朝出塞，胡马夜临关。咫尺云中烽火，羽檄满长安。幸赖君王神武，报道天声不杀，黠虏望风还。庙谟皆帝力，仁义炳如丹。是何心，甘战斗，恣贪残。忍使农耕荒却，机杼尽抛闲。堪叹沿边饶将，可惜连营劲卒，冻苦雪霜寒。果谁驱铁骑，直捣贺兰山。
水调歌头 其九 柬浚川司马论诗
作者：夏言
朝代：明

清霜飞画楝，柏府昼长关。炯炯台端孤月，林静夜乌安。我爱汉庭老吏，本是玉堂词客，江海召初还。冠峨金豸角，袍绣鹤头丹。酒杯深，檐花纤，剑歌残。几度笑谈今古，坐久藉余闲。总是杜陵高格，只有谪仙豪兴，郊岛太癯寒。知音谁大雅，文藻落江山。
水调歌头 其二 答张甬川少宰
作者：夏言
朝代：明

昔年芗水上，终日掩柴关。相伴碧空猿鹤，无复梦长安。几见林花开谢，坐数鸥群朝暮，时共野云还。不愁生白发，那用觅金丹。到如今，芳草远，桂枝残。只为波涛浩荡，舟楫怎容闲。谁作甘霖济旱，安得盐梅调鼐，广厦庇酸寒。但须垂竹帛，底羡勒燕山。
水调歌头 其五 题许司徒松皋书室
作者：夏言
朝代：明

平皋松十里，紫气接函关。覆野乱枝如盖，上有鹤巢安。落日嵩云片片，秋水洛川渺渺，林黑雨龙还。昔闻广成子，曾此炼神丹。慨经罹，秦火后，六经残。我爱两程夫子，守道乐安闲。一自神龟呈瑞，天启中原文物，奎壁夜芒寒。白发司农老，筑室占青山。
水调歌头 其八 送西樵合老
作者：夏言
朝代：明

朝回望行盖，离思绕江关。正喜云龙相聚，公去岂心安。莫学尧夫康济，且辨杜陵药饵，聊选马卿还。底须访仙灶，自有活人丹。问年龄，才五十，未衰残。况有九重眷注，能便早投闲。从古圣君难遇，海内苍生无数，犹未免饥寒。相看临潞水，有梦到樵山。
水调歌头 其六 柬甬川少宰感旧
作者：夏言
朝代：明

隽才名翰苑，雅望重贤关。照眼玉壶冰鉴，性度自安安。曾向湖南问讯，咫尺龙门迢递，万里使车还。寻仙游五岳，分我玉柈丹。望钟陵，春草碧，杏花残。几度寄书无雁，彩笔画堂闲。追忆舟樯北上，怅望林丘高卧，祇恐旧盟寒。那知开口笑，今日共蓬山。
水调歌头 其十 答黄致斋论学
作者：夏言
朝代：明

太极原无象，梦觉亦非关。天性浑然心地，定静自能安。只为一团私欲，便有许多驰逐，长往不知还。洪炉难着雪，点铁要须丹。叹言湮，嗟教弛，慨经残。可怪支离末学，弃实尚虚闲。须辨小人君子，方识霸图王道，水火异炎寒。斯文天未丧，万古仰尼山。
水调歌头 其十一 雨霁柬张甬川
作者：夏言
朝代：明

鸣雨歇深院，高门闭重关。虚室凉生枕簟，昼寝梦魂安。天外好气时至，林际断霞孤映，鸦带夕阳还。庭交莎草绿，砌拥蜀葵丹。暑气销，暝阴敛，角声残。起步檐楹徙倚，聊得簿书闲。却忆年时故里，曾唤小舟载酒，草阁枕江寒。月明歌绿水，云静看青山。
水调歌头 其十三 谈禅柬顾未斋
作者：夏言
朝代：明

飞锡还归定，蒲团且闭关。借问九年面壁，四大怎生安。都落黑风鬼国，那是慈航彼岸，谁手买珠还。我佛原无法，众生自有丹。一棒打，千相灭，万灯残。才被风幡勘破，寂寂镜台闲。水上莲花稳坐，芦叶江心径渡，圆影浸波寒。离诸烦恼障，尔是清凉山。
水调歌头 其十二 谈玄柬浚川
作者：夏言
朝代：明

我有先天气，日日透三关。走上昆仑绝顶，奔入绛宫安。飞洒鸦桥甘露，凝结玄珠黍米。八九互回还。风雷起中夜，龙虎护初丹。又何妨，铅汞老，药苗残。静里调停心息，呼吸自闲闲。出入原通橐龠，烹熏不须垆灶，水热火偏寒。兴来游八极，醉里度三山。
水调歌头 其十五 赠俞舜臣宪副赴南赣
作者：夏言
朝代：明

戏彩南衙日，篝灯北郭年。回首富春山色，几度梦依然。记得长安走马，携手琼林归醉，又隔廿年前。却惭黄阁老，相对柏台贤。念交承，论往昔，重惊怜。莫惮驰驱波岭，豸绣映青天。久识外台风采，行睹中丞节钺，开府大江边。甘霖滋大旱，巨楫济长川。
水调歌头 其十六 中秋夜和东坡韵
作者：夏言
朝代：明

今夜中秋月，独坐对高天。休问古今圆缺，心赏自年年。更上小楼南望，千里故园何处，风露九霄寒。把尽长安酒，不似在林间。傍花吟，随鹤舞，伴鸥眠。但得身闲无事，何用月长圆。少日功名富贵，老去江湖丘壑，出处道须全。丹心将皓魄，秋水共娟娟。
水调歌头 其十四 答霍渭厓论学
作者：夏言
朝代：明

漫顶伊川帽，徒扣紫阳关。不见宫墙数仞，何处把身安。着眼岐路差错，举步草茅梗塞，古道竟难还。原无钻孔铁，空慕点颜丹。大音微，玄酒浊，太羹残。只为多添注脚，翻使六经闲。信口谈何容易，下手便成颠倒，都不疗饥寒。蹄涔诧沧海，蚁垤笑丘山。
水调歌头 其四 答甫川写情
作者：夏言
朝代：明

绿槐阴合匝，黄鸟语间关。檐外数竿修竹，日午报平安。朝退簿书多暇，睡起吏人初散，林暮鸟仍还。兴来时命酒，何暇问烧丹。夜堂深，凉雨后，烛花残。简点平生心事，云在意俱闲。浪说朝阳鸣凤，漫道中流砥柱，宝剑照霜寒。总为君恩重，当年别故山。
水调歌头·奉旨诣文华殿，代拜先圣先师
作者：夏言
朝代：明

雨霁苍龙阙，月明虎豹关。虚阁遥闻清漏，鸟宿禁林安。左掖金铺半启，西内钟声初动，玉殿上香还。草承瑶佩湿，花映鹤袍丹。正高城，击柝罢，小星残。身绕凤凰池上，归步信安闲。忝窃孤卿重任，沾沐圣师余泽，真愧草茅寒。遭逢千载异，君德重于山。
水调歌头·答王浚川司马
作者：夏言
朝代：明

黄金明魏阙，白日照燕关。岁岁花香柳媚，春色满长安。只怪鹦声太巧，底事燕巢无定，昏暮马蹄还。为渠双鬓白，添我寸心丹。问苍生，多困苦，甚凋残。独使至尊忧切，忍放一身闻。感叹明良相遇，说到圣贤出处，风雨对床寒。寄与浚川老，莫学谢东山。昔年芗水上，终日掩柴关。相伴碧空猿鹤，无复梦长安。几见林花开谢，坐数鸥群朝暮，时共野云还。不愁生白发，那用觅金丹。到如今，芳草远，桂枝残。只为波涛浩荡，舟楫怎容闲。谁作甘霖济旱，安得盐梅调鼐，广厦庇酸寒。但须垂竹帛，底羡勒燕山。汉兵朝出塞，胡马夜临关。咫尺云中烽火，羽檄满长安。幸赖君王神武，报道天声不杀，黠虏望风还。庙谟皆帝力，仁义炳如丹。是何心，甘战斗，恣贪残。忍使农耕荒却，机杼尽抛闲。堪叹沿边饶将，可惜连营劲卒，冻苦雪霜寒。果谁驱铁骑，直捣贺兰山。绿槐阴合匝，黄鸟语间关。檐外数竿修竹，日午报平安。朝退簿书多暇，睡起吏人初散，林暮鸟仍还。兴来时命酒，何暇问烧丹。夜堂深，凉雨后，烛花残。简点平生心事，云在意俱闲。浪说朝阳鸣凤，漫道中流砥柱，宝剑照霜寒。总为君恩重，当年别故山。平皋松十里，紫气接函关。覆野乱枝如盖，上有鹤巢安。落日嵩云片片，秋水洛川渺渺，林黑雨龙还。昔闻广成子，曾此炼神丹。慨经罹，秦火后，六经残。我爱两程夫子，守道乐安闲。一自神龟呈瑞，天启中原文物，奎壁夜芒寒。白发司农老，筑室占青山。隽才名翰苑，雅望重贤关。照眼玉壶冰鉴，性度自安安。曾向湖南问讯，咫尺龙门迢递，万里使车还。寻仙游五岳，分我玉柈丹。望钟陵，春草碧，杏花残。几度寄书无雁，彩笔画堂闲。追忆舟樯北上，怅望林丘高卧，祇恐旧盟寒。那知开口笑，今日共蓬山。微飙生竹院，凉月照松关。避暑南宫仙署，藤枕石床安。望切琼楼玉宇，思入雪山冰壑，八极驭风还。雨添荷叶碧，露洗海榴丹。坐来深，香烬冷，漏声残。静看银河清浅，天阔水云闲。想象水晶帘箔，恍惚琉璃宫阙，潇洒玉壶寒。更欲骑黄鹤，吹笙近碧山。朝回望行盖，离思绕江关。正喜云龙相聚，公去岂心安。莫学尧夫康济，且辨杜陵药饵，聊选马卿还。底须访仙灶，自有活人丹。问年龄，才五十，未衰残。况有九重眷注，能便早投闲。从古圣君难遇，海内苍生无数，犹未免饥寒。相看临潞水，有梦到樵山。清霜飞画楝，柏府昼长关。炯炯台端孤月，林静夜乌安。我爱汉庭老吏，本是玉堂词客，江海召初还。冠峨金豸角，袍绣鹤头丹。酒杯深，檐花纤，剑歌残。几度笑谈今古，坐久藉余闲。总是杜陵高格，只有谪仙豪兴，郊岛太癯寒。知音谁大雅，文藻落江山。太极原无象，梦觉亦非关。天性浑然心地，定静自能安。只为一团私欲，便有许多驰逐，长往不知还。洪炉难着雪，点铁要须丹。叹言湮，嗟教弛，慨经残。可怪支离末学，弃实尚虚闲。须辨小人君子，方识霸图王道，水火异炎寒。斯文天未丧，万古仰尼山。鸣雨歇深院，高门闭重关。虚室凉生枕簟，昼寝梦魂安。天外好气时至，林际断霞孤映，鸦带夕阳还。庭交莎草绿，砌拥蜀葵丹。暑气销，暝阴敛，角声残。起步檐楹徙倚，聊得簿书闲。却忆年时故里，曾唤小舟载酒，草阁枕江寒。月明歌绿水，云静看青山。我有先天气，日日透三关。走上昆仑绝顶，奔入绛宫安。飞洒鸦桥甘露，凝结玄珠黍米。八九互回还。风雷起中夜，龙虎护初丹。又何妨，铅汞老，药苗残。静里调停心息，呼吸自闲闲。出入原通橐龠，烹熏不须垆灶，水热火偏寒。兴来游八极，醉里度三山。飞锡还归定，蒲团且闭关。借问九年面壁，四大怎生安。都落黑风鬼国，那是慈航彼岸，谁手买珠还。我佛原无法，众生自有丹。一棒打，千相灭，万灯残。才被风幡勘破，寂寂镜台闲。水上莲花稳坐，芦叶江心径渡，圆影浸波寒。离诸烦恼障，尔是清凉山。漫顶伊川帽，徒扣紫阳关。不见宫墙数仞，何处把身安。着眼岐路差错，举步草茅梗塞，古道竟难还。原无钻孔铁，空慕点颜丹。大音微，玄酒浊，太羹残。只为多添注脚，翻使六经闲。信口谈何容易，下手便成颠倒，都不疗饥寒。蹄涔诧沧海，蚁垤笑丘山。戏彩南衙日，篝灯北郭年。回首富春山色，几度梦依然。记得长安走马，携手琼林归醉，又隔廿年前。却惭黄阁老，相对柏台贤。念交承，论往昔，重惊怜。莫惮驰驱波岭，豸绣映青天。久识外台风采，行睹中丞节钺，开府大江边。甘霖滋大旱，巨楫济长川。今夜中秋月，独坐对高天。休问古今圆缺，心赏自年年。更上小楼南望，千里故园何处，风露九霄寒。把尽长安酒，不似在林间。傍花吟，随鹤舞，伴鸥眠。但得身闲无事，何用月长圆。少日功名富贵，老去江湖丘壑，出处道须全。丹心将皓魄，秋水共娟娟。
水龙吟 其一 次辛稼轩，贺未斋阁老霖雨堂落成
作者：夏言
朝代：明

文章独占龙头，当年已识丝纶手。身历三朝，官登极品，当今耆旧。晚入黄扉，平生青眼，相看白首。喜长安、霖雨堂成，道神仙宰相，人知否。甲第高连北斗。又何必、锦袍明昼。昼寝凝香，朱门列戟，紫衣奔走。灯火楼台，笙歌院落，年年春酒。庇苍生、更作万间广厦，为相公寿。
水龙吟 其二 夜宴未斋宅，赏坐上牡丹，再和辛稼轩
作者：夏言
朝代：明

名花坐对嫣然，玉杯满泛休停手。相府风光，帝城春色，可人依旧。真是天香，堪称国色，群芳魁首。喜夜深、银烛高烧，问红妆艳质，曾如否。檐外渐移星斗。况今夕、月明如昼。雀锦屏开，麟袍座列，朱衣庭走。占断人间，梨园法曲，黄封御酒。愿年年、共赏霖雨堂中，放歌为寿。
水龙吟·次辛稼轩，贺未斋阁老霖雨堂落成
作者：夏言
朝代：明

文章独占龙头，当年已识丝纶手。身历三朝，官登极品，当今耆旧。晚入黄扉，平生青眼，相看白首。喜长安、霖雨堂成，道神仙宰相，人知否。甲第高连北斗。又何必、锦袍明昼。昼寝凝香，朱门列戟，紫衣奔走。灯火楼台，笙歌院落，年年春酒。庇苍生、更作万间广厦，为相公寿。名花坐对嫣然，玉杯满泛休停手。相府风光，帝城春色，可人依旧。真是天香，堪称国色，群芳魁首。喜夜深、银烛高烧，问红妆艳质，曾如否。檐外渐移星斗。况今夕、月明如昼。雀锦屏开，麟袍座列，朱衣庭走。占断人间，梨园法曲，黄封御酒。愿年年、共赏霖雨堂中，放歌为寿。
永遇乐·题松石遐龄圆，寿宫詹陆俨翁
作者：夏言
朝代：明

矗矗乔松，岩岩巨石，苍颜古色。长共东风，不随流水，贞心自识。年年岁岁，沾濡雨露，厌饫烟霞冰雪。摩层汉、百尺龙鳞，俯千寻壁立。有个仙翁，俨如山岳，独挺岁寒标格。我爱丹青，分明画出，妙手真难得。节近中秋，会逢初度，北斗光瞻南极。但愿翁、柱石明堂，光华寿域。
汉宫春 其一 乙巳元夕
作者：夏言
朝代：明

元夕今朝，喜春风才到，臈雪仍飘。正是连天灯火，满地琼瑶。楼高宝泽，望朱栏、迥出云霄。画堂里，灯屏锦幛，一派笙箫。不是山翁好事，要与民同乐，莫负良宵。况有贤明太守，楚楚英僚。太平歌吹，这风光、无福难消。齐祝愿、吾皇万寿，万方玉烛和调。
汉宫春 其二 乙巳夫人初度
作者：夏言
朝代：明

宝月流虹，正元宵新霁，雪满瑶空。灯火楼台灿烂，香蔼帘拢。筵开罗绮，拥群姬、珠翠重重。一品夫人初度，年年占断春风。紫诰名高八座，羡翟冠霞帔，叠受褒崇。曾侍采桑西苑，亲谒三官。蓬莱深处，瑶池宴、首饮黄封。但愿全膺五福，生儿拊凤攀龙。
汉宫春·乙巳元夕
作者：夏言
朝代：明

元夕今朝，喜春风才到，臈雪仍飘。正是连天灯火，满地琼瑶。楼高宝泽，望朱栏、迥出云霄。画堂里，灯屏锦幛，一派笙箫。不是山翁好事，要与民同乐，莫负良宵。况有贤明太守，楚楚英僚。太平歌吹，这风光、无福难消。齐祝愿、吾皇万寿，万方玉烛和调。宝月流虹，正元宵新霁，雪满瑶空。灯火楼台灿烂，香蔼帘拢。筵开罗绮，拥群姬、珠翠重重。一品夫人初度，年年占断春风。紫诰名高八座，羡翟冠霞帔，叠受褒崇。曾侍采桑西苑，亲谒三官。蓬莱深处，瑶池宴、首饮黄封。但愿全膺五福，生儿拊凤攀龙。
汉宫春·壬寅元夕上召观灯仁寿宫
作者：夏言
朝代：明

醮罢星坛，正华灯满架，宝炬盈盘。高下彩霞摇曳，珠斗斓斑。黄金台殿。光掩映、白玉雕栏。有中使、传宣丹诏。赐臣特地来看。感激皇恩浩荡，念几人能得，天上奇观。况是阳春降泽，玉帝回銮。祥光瑞色，护九重、宝月团团。喜今年，太平嘉庆，良宵上奉宸欢。
汉川道中
作者：夏言
朝代：明
体裁：五言律诗

晚市浮烟敛，春州曲水连。遥灯林表乱，圆月浪中偏。犬吠经村店，蛙鸣逼稻田。夜行三十里，野兴得萧然。
沁园春 其一 送蔡都御史巡抚山东
作者：夏言
朝代：明

琐闼英僚，杏园仙侣，廿载交承。念霄汉飞腾，冠裳争羡，风波独立，梦寐堪惊。圣主怜才，老天留我，玉带今朝送子行。离亭酒，也须拚尽醉，莫惜深倾。丈夫有志功名。愿白首、丹心答圣明。喜节钺东征，远山云静，楼船南下，新水河平。问讯闾阎，观风阙里，白日青天岱岳横。望中原，好徐徐揽辔，早见澄清。
沁园春 其七 贺大宗伯介溪公六十
作者：夏言
朝代：明

春月才圆，春花欲放，春宴初开。喜春省仙卿，高跻眉寿，春曹诸彦，共赋台莱。留赏春灯，醉酣春酒，一任春宵鼓角催。春堂上，蔼十分春色，光映三台。主人昔占春魁。有赞治、春官礼乐才。况雅量春融，清颜春盎，化行春雨，名震春雷。春殿宣麻，春宫定策，春日还看拜玉阶。春风里，好调和玉烛，照耀春台。
沁园春 其七 送太子太保大司空小泉林先生致仕
作者：夏言
朝代：明

屡疏求闲，殊恩优老，昼锦还乡。看晓日都门，秋云锦席，楼船未发，冠盖相望。白首乌纱，绯袍玉带，却笑神仙是渺茫。归途好，览楼台北固，箫鼓钱塘。君家庆泽深长。喜金榜、相传四世芳。况春省贤郎，玉堂少弟，声名并起事方张。乌石岩头，金鳌谷口，此地宜开绿野堂。高斋卧，有三竿红日，一曲沧浪。
沁园春 其三 拟送王司马北征
作者：夏言
朝代：明

紫殿宣麻，彤墀赐宴，仗钺专征。看白日辞天，玄冬出塞，金戈寒映，宝剑雄鸣。雪满居庸，山横碣石，北去龙沙几日程。据鞍处，正旌旗蔽野，鼓角连营。丈夫有志功名。好戡乱、扶危定太平。况圣主恩深，清时望重，试凭全策，早下坚城。王浚平吴，裴公破蔡，勋业真堪带砺盟。登坛处，愿指麾诸将，一战功成。
沁园春 其三 送刘侍御佥宪闽臬
作者：夏言
朝代：明

白日青天，绣衣骢马，归自钱塘。正快睹中台，法星明润，忽看南徼，宪节回翔。碧海三山，武夷九曲，迢递风烟接故乡。怜君处，仙帆秋水，那得相将。嗟予素食朝堂。畏满目、波涛日夜狂。念相业无成，鬓毛先老，君恩未报，身世都忘。按辔观风，停车问俗，好为闾阎作主张。秋空里，尚远瞻雕鹗，横击豺狼。
沁园春 其三十 别车两泉侍御
作者：夏言
朝代：明

骢马翩翩，荐冠矗矗，丰采超群。记阊阖排云，当年封事，楼台得月，此夜清尊。旧话偏长，好怀难尽，笑口平生得共君。灵峰麓，喜谩劳车马，特驻柴门。五云北望天阍。正迢递、江湖引梦魂。念老我余龄，自宜田野，看君壮气，久负经纶。边塞烟氛，闾阎疲瘵，须向明廷仔细论。兹行好，愿匡扶圣主，早建奇勋。
沁园春 其三十一 送傅太守乃郎
作者：夏言
朝代：明

南郡趋庭，重闱戏彩，文采英英。正夜雨篝灯，黄堂斋阁，秋风掇棹，绿水江城。华岳云开，秦关树绕，仗剑携书壮此行。还家好，看豹文早变，鹏翮初成。而翁五马尊荣。况政事、文章着盛名。羡紫绶绾章，飞腾宦辙，青云有子，振起家声。桂折蟾宫，花簪鳌禁，秋榜春闱取次升。鸥园老，喜亲提彩笔，助尔修程。
沁园春 其九 贺大司徒李蒲汀六十
作者：夏言
朝代：明

白玉桥东，碧山楼畔，昼锦堂开。正冠盖盈门，笙歌满座，红莲才放，绿酒初醅。紫禁朝回，凤池吏散，特为先生庆寿来。献新词，嗣音大雅，敬祝台莱。共看廊庙奇才。更星斗、文章逼上台。况海岳精神，壮腾龙马，云霄气概，时动风雷。圣主思贤，明时求旧，旦日征书下玉阶。愿从头，把经纶再试，花甲重排。
沁园春 其二 留题费渐斋清湖新居
作者：夏言
朝代：明

问讯溪山，好秋风里，何处登临。爱清湖新筑，天然融结，眼中佳胜，不让横林。楼起青云，堂连绿野，篱巷斜通碧树阴。最难得，重湖沙绕，隔岭潭深。门前几个青岑。合每日、开窗对酒吟。况隐隐花源，从人借问，萧萧竹径，许客相寻。我劝先生，多栽杨柳，遍插芙蓉夹水浔。更须买，青娥画舫，莫吝黄金。
沁园春 其二十 赠余东台二守
作者：夏言
朝代：明

尚记当年，春闱较士，见子看花。念路入钱塘，君方作县，林藏象麓，子亦还家。白简霜威，皂囊风力，独步南台众所夸。乘骢日，遇风波满地，流滞天涯。相思梦绕长沙。更怅望、苍梧岭树赊。笑侧席师垣，滥竽座主，无能荐引，空抱咨嗟。经济高才，江湖壮气，竹帛勋名未有涯。葛溪上，有白头知己，拭目烟霞。
沁园春 其二十一 送苏舜泽提学
作者：夏言
朝代：明

宝墨楼前，赐麟堂上，一别三年。喜学有师承，文章丕变，士多矜式，礼义相先。振起儒风，激昂晚进，洙泗门墙得正传。共道是，有苏公条教，白日青天。蹇予谢政归田。正欲访、匡庐五老烟。奈白鹿洞中，难留地主，紫薇花下，忽送神仙。便省东齐，旧游西晋，一点文星入紫躔。重分守，记华堂丹桂，绿酒歌筵。
沁园春 其二十七 赠涂佥宪东潭见访
作者：夏言
朝代：明

三十年来，看花旧侣，特地相过。念南浦挐舟，遥遵江路，龙冈策马，直访岩阿。经济长才，风云壮节，揽镜容颜鬓未皤。却谁遣，东泽一曲，早占烟萝。平生凤阁鸾坡。愧独受、天边宠渥多。奈相业无堪，久宜休避，圣恩未许，几度蹉跎。丹桂堂边，白鸥园里，此日兰舟泛芰荷。喜相逢，须教尽醉，莫遣停歌。
沁园春 其二十三 送吴龙津太守乃旸谷翁还晋陵
作者：夏言
朝代：明

玉女潭头，张公洞口，好段烟霞。记往日尊前，长安有约，何年此地，同炼丹砂。飞舄云间，拂衣天上，几阵清风送到家。忽报道，有仙翁驻节，太守公衙。相逢一笑天涯。指玄圃、沧洲路未赊。把万种丹经，从头参透，玄关一窍，认取无差。犬吠白云，莺啼修竹，策杖春江送去槎。更看取，待银蟾秋满，丹桂生花。
沁园春 其二十九 彭编修凤过白鸥园，用辛稼轩韵
作者：夏言
朝代：明

濲水偶逢，西湖久客，今日君来。喜锡杖能携，破除烦恼，荷衣初制，摆脱尘埃。八角池边，白鸥园上，一曲春词对客裁。念林翁，似山阴野客，兴尽船回。城南有个茅斋。爱竹里、柴门临水开。更细路穿松，最宜踏雪，小桥跨涧，偏称观梅。王氏堂槐，宝家庭桂，一任天公为我裁。且约君，向武夷九曲，长笑徘徊。
沁园春 其二十二 登葛仙山飞升台作
作者：夏言
朝代：明

万仞冈头，平临四望，人世奇观。正宿雨初收，流云散乱，浑如沧海，浪涌涛翻。时见群峰，参差隐现，仿佛蛟鼍没巨澜。太空里，长烟幕幕，积雾漫漫。下方尘土歊烦。到此处、方知宇宙宽。看壁立中开，剑光犹迸，古苔剥落，鹤迹仍完。身在层霄，分明上界，何用凌风跨玉鸾。昨宵卧，神游八极，不觉超凡。
沁园春 其二十五 赠龚云冈司成
作者：夏言
朝代：明

鳌禁英流，龙头妙选，久识奇才。羡玉署春坊，争夸独步，词垣讲幄，荐历华阶。腰带垂金，印章绾紫，简命留都绛帐开。记当时，离尊易尽，别句难裁。蹇予谢政归来。喜日伴、鸥群碧水隈。念江国梅花，曾劳问讯，山城春酒，又共衔杯。箫鼓林塘，笙歌院落，沉醉花前月满台。叹人生，相逢乐处，即是蓬莱。
沁园春 其二十八 贺张静峰总督两广
作者：夏言
朝代：明

山入五羊，江通八桂，仗钺临戎。正贡篚新来，交蛮面革，楼船才返黎寇功。柏府风裁，辕门号令，南仲威存北伐名。况一时，三移节镇，两转中悉。大江月白风清。伫相送、旌旄岭外行。念诸葛沉机，南人慑服，仲淹英略，西贼闻惊。天子中兴，庙谟神武，直挽天河洗甲兵。早归朝，更将经济，报答升平。
沁园春 其二十六 送佩兰袁子还闽
作者：夏言
朝代：明

花满河阳，棠阴蔽野，久着贤声。记京第相逢，仙凫书接，山楼久住，藜火宵明。笔擅三长，才堪八面，每见挥毫对客成。白鸥园，平生老眼，为尔偏青。谩夸词翰纵横。还自愧、文章浪得名。念此日编摩，真劳旧宰，它年流播，尽付来英。宝泽楼前，琼恩堂上，几度笙歌共醉醒。沧洲远，鳌峰乌石，目送君行。
沁园春 其二十四 送朱凤泉秋官北上
作者：夏言
朝代：明

玉瓒清仪，朱弦逸韵，文采超群。羡早岁登科，英华振发，名区作宰，惠爱流闻。简召秋台，班趋晓陛，乡曲衣冠共五云。惊老眼，念一时佳士，谁更如君。当年扈跸南巡。记春日、相看袂忍分。正尔向山中，养成经济，我从天上，辍却丝纶。丹桂堂中，灵溪桥畔，绿树清江日未曛。相送好，喜游山得伴，别酒成醺。
沁园春 其五 严陵感旧
作者：夏言
朝代：明

石壁溪头，富春山下，画舫新来。正雨过青山，波生碧渚，千峰日照，两岸花开。北郭池塘，东门杨柳，二十年前几往回。重登眺，爱风烟如画，临水楼台。追思少日情怀。长记在、先人旧郡斋。向范老祠前，春风走马，客星亭上，雪夜观梅。往事分明，故交零落，叹息光阴一瞬哉。伫立久，念白云芳草，欲去徘徊。
沁园春 其五 送毛东塘经略安南
作者：夏言
朝代：明

枢府尚书，储宫宾客，文武全才。正海国秋风，楼船遥下，沙场春日，斧钺初回。凤阙颁恩，龙墀锡宴，马首旌旗万里开。天声震，看指麾云鸟，号令风雷。炎荒朔雪周回。总只为、天王辟草莱。想定远封侯，玉关迢递，伏波为将，铜柱崔嵬。百国销兵，诸蛮纳土，干羽从容列两阶。归来日，早图形麟阁，晋位三台。
沁园春 其八 寄赠石门阁老行边
作者：夏言
朝代：明

紫阁名公，玉堂词伯，仗节行边。计策马云中，关山春日，回车辽左，海戍秋烟。嘉峪关前，贺兰山下，几夜星营鼓角喧。临戎处，喜宫袍座拥，赐带腰悬。怜公将相双权。算文武、才猷世罕全。况司马壮游，驰驱万里，韩公雄略，功业千年。当宁虚怀，故人远念，几见军中羽檄传。早归来，共高歌雪曲，酒醒朝天。
沁园春 其六 甲午除夕
作者：夏言
朝代：明

银烛华堂，金尊绿酒，今夕长安。漫白首思亲，丹心恋主，满怀情事，兀坐更阑。节序堪惊，勋庸未建，况是明良际会难。中宵立，望台阶平正，斗柄阑干。一生窃禄朝端。历几度、冰霜到岁寒。念琐闼封章，时挥彩笔，玉堂视草，日侍金銮。庭下三槐，阶前五桂，春雨秋风次第看。升平世，一人有庆，万国同欢。
沁园春 其六 送内弟詹莹南还
作者：夏言
朝代：明

二十年前，恍然如昨，初过君家。爱门对青山，桥横绿水，一川乔木，数里烟霞。白发而翁，红颜阿姊，予亦青衿鬓似鸦。到而今，追寻往事，何限堪嗟。京麈荏苒年华。但明发、趋朝暮放衙。谩玉带麟袍，彤闱紫阁，门施长戟，路拥新沙。桑梓关心，风波激目，安得山巅与水涯。挥彩毫，写清词一曲，相送归槎。
沁园春 其十 送李侍御龙洲巡按江西
作者：夏言
朝代：明

两岸垂杨，一湾芳草，深护龙洲。想夜雨当年，主人云卧，雷门春水，忽占鳌头。白简凝霜，铁冠峨豸，十载登朝侍冕旒。人争避，行行骢马，按部洪州。大江章贡交流。有卷雨、飞云帝子楼。看霜雪威棱，豺狼遁野，云霄风力，雕鹗横秋。白首怀乡，丹心恋阙，客梦时时到旧丘。烦君去，把穷檐民瘼，子细咨鲰。
沁园春 其十一 送叶本仁作教合肥
作者：夏言
朝代：明

道院寒灯，儒宫夜榻，犹记髫年。念京第相逢，堪惊岁月，都亭分手，又隔风烟。乌帽新笼，白袍袍换，莫厌青青座上毡。庐江畔，有门墙可爱，桃李争妍。看君潘鬓依然。美腹笥、藏经不让边。叹少日云霄，霜蹄蹭蹬，暮年江海，云翮蹁跹。老我非才，际时何幸，多病偏蒙圣主怜。凤池里，正迟回恋阙，惆怅归田。
沁园春 其十七 送李潜厓大理还金华
作者：夏言
朝代：明

短棹乘流，轻轩度岭，风雨兼程。念走马看花，当年识面，避人焚草，往事关情。三十年来，四千里外，廊庙江湖白发生。喜今朝，有故人远到，春满山城。后园丹桂堂成。正露冕、扶筇踏晓晴。看竹径烟浓，春迷鹤梦，横塘水静，晚结鸥盟。佳客难留，好怀未尽，又向江头话送行。凝望处，爱高楼云阁，青眼偏明。
沁园春 其十三 送欧懋直宪副
作者：夏言
朝代：明

节操冰清，丰标玉立，名重司空。正江左分曹，才归省署，浙西持宪，更理兵戎。约束诸生，按行五郡，秋水楼船七里陇。最喜是，乡关入望，民俗相通。富春山色笼嵷。念昭德、新祠梦寐中。但有疏辞天，君恩未许，无繇缩地，仙舫难从。酒醒长安，梦固海峤，目送云鸿万里风。归朝早，双龙阙下，一笑还同。
沁园春 其十九 送伦彦群膳部道旧
作者：夏言
朝代：明

白玉阶前，黄金殿侧，多士充庭。爱贾谊敷陈，经纶蕴藉，董生条对，礼乐纵横。老子当时，已曾括目，识尔文章有法程。果然是，家传夙学，海内知名。拜官远别神京。有恋恋、相知一日情。想蹑屐钟陵，看山力健，连床伯氏，梦草诗清。旧里柴门，新开竹径，得子相过眼倍明。春夜宴，爱芳园桃李，把酒频倾。
沁园春 其十二 西苑纪兴，柬翟石门、严介溪、成国公、京山侯四公
作者：夏言
朝代：明

仁寿宫前，豳风亭畔，帝社坛东。正晴日高天，烟销雾敛，远山秋水，拥翠涵空。玉带金貂，麟袍绣蟒，咫尺丹霄扈六龙。镇日里，珍羞络绎，天语从容。底须驾鹤崆峒。又何必、寻仙海上峰。念际会风云，身都将相，一时文武，总是英雄。愧我迂疏，岂堪畴伍，自分长辞紫阁中。却谁料，今朝一笑，还共诸公。
沁园春 其十五 寄沈韩峰侍御
作者：夏言
朝代：明

骢马循行，玉堂话别，屈指经年。正南浦怀人，绿波春水，西风送客，落木秋烟。我到东山，君居北阙，塞雁江鸿又各天。频问讯，望钟陵明月，相忆娟娟。茅斋日晏高眠。时步屧、支筇野水边。喜林鸟如呼，归来可乐，沙鸥作伴，相对堪怜。惟有丹心，浑忘白发，春梦长依黼房前。愿故人，好力持舟楫，弘济商川。
沁园春 其十八 寄伦白山祭酒
作者：夏言
朝代：明

虎观词臣，鸾坡学士，昭代英儒。记宝带垂金，光生北阙，玉堂振绎，名重南都。梦绕桥门，书来铃阁，又道文旌返旧庐。经年隔，望海云缥缈，岭树模糊。镜中鬓发萧疏。却自笑、形容非故吾。但赖得天恩，罢归田里，获从初服，依旧耕锄。后乐园中，堂开丹桂，草长池塘春雨余。谱新词，托惠连远寄，聊写区区。
沁园春 其十六 别李龙洲侍御用原赠韵
作者：夏言
朝代：明

天上归来，重寻旧隐，桂树芳洲。喜骢马东巡，梅花岁晚，画船西下，柳色江头。把赠春词，留连夜酌，尚忆前时侍衮旒。又谁料，华堂绿酒，共醉南州。如君海内名流。况气压、西江第一楼。看执法芒寒，乌台清夜，文昌辉映，蟾窟高秋。白发闲身，故人青眼，长笑何妨守一丘。山林里，有渔樵可话，风月堪诹。
沁园春 其十四 次汪得之寄韵
作者：夏言
朝代：明

数载怀乡，几番抗疏，此日归休。喜紫阁彤庭，拂衣长谢，丹山碧水，策杖闲游。楼起青云，堂开绿野，丹桂依然香满洲。烟霞里，诗盟酒约，日日堪酬。寻花问柳优游。更不管、人间岁月流。念千载遭时，真逢尧舜，百年致主，独愧伊周。绿鬓词臣，乌须元宰，又得青山对白头。北窗下，园闻啼鸟，不听鸣驺。
沁园春 其四 赠张亚卿督饷北征
作者：夏言
朝代：明

谏闼封章，司农会计，久着贤声。忆奉使西川，赈荒全陕，风裁霜厉，节操冰清。朝论同归，帝心简在，督饷云中壮此行。指挥处，看三军嬉饱，万马腾鸣。天寒紫塞龙城。正坐拥、貔貅百万兵。念虎帐风严，辕门月冷，敌声夜撼，杀气朝横。诸葛神机，酂侯英略，刍粟如山转运平。策勋日，定功同汗马，麟阁书名。
沁园春 其四 送吴山泉赴山东宪副
作者：夏言
朝代：明

宝带垂金，铁冠峨豸，玉节东行。正木落关山，霜清海岱，送君尊酒，无限离情。灯火东泉，风云北阙，青鬓相看白发生。向天涯，念同袍有几，又隔春明。人间青史功名。难得是、明良共太平。计老我此身，当年许国，受知圣主，敢爱余龄。一道风霜，万家霖雨，洗耳闾阎起颂声。思君处，望楼台蜃结，雕鹦秋横。
沁园春 港口别方思道二阕 其一
作者：夏言
朝代：明
体裁：词

千里故人，一尊江上，笑口同开。念毛坞新巢，梦魂空到，麓堂旧约，舟楫仍回。骢马南行，彤扉北望，恋阙心悬碧水隈。清宵立，见中天奎壁，光动三台。如公海内名魁。有七步、风流八斗才。况此日词林，真堪妙选，他年麟阁，预卜先阶。沙燕留人，潭花送客，把手高歌一快哉。苍生望，好大施霖雨，遍沃蒿莱。
沁园春 港口别方思道二阕 其二
作者：夏言
朝代：明
体裁：词

春日相逢，春山如画，不共登临。想象麓新堂，棠花旧馆，池生碧草，莺语空林。前烛蓬窗，振衣野岸，中夜徘徊碧树阴。忘情处，任朱弦调古，绿酒杯深。何须万壑千岑。记明月、孤帆此夜吟。念行李萧萧，驰驱北上，仙槎汎汎，迢递南寻。报主关情，忧时改鬓，漫结心盟碧水浔。百年里，看双龙宝剑，不负千金。
沁园春·送蔡都御史巡抚山东
作者：夏言
朝代：明

琐闼英僚，杏园仙侣，廿载交承。念霄汉飞腾，冠裳争羡，风波独立，梦寐堪惊。圣主怜才，老天留我，玉带今朝送子行。离亭酒，也须拚尽醉，莫惜深倾。丈夫有志功名。愿白首、丹心答圣明。喜节钺东征，远山云静，楼船南下，新水河平。问讯闾阎，观风阙里，白日青天岱岳横。望中原，好徐徐揽辔，早见澄清。问讯溪山，好秋风里，何处登临。爱清湖新筑，天然融结，眼中佳胜，不让横林。楼起青云，堂连绿野，篱巷斜通碧树阴。最难得，重湖沙绕，隔岭潭深。门前几个青岑。合每日、开窗对酒吟。况隐隐花源，从人借问，萧萧竹径，许客相寻。我劝先生，多栽杨柳，遍插芙蓉夹水浔。更须买，青娥画舫，莫吝黄金。紫殿宣麻，彤墀赐宴，仗钺专征。看白日辞天，玄冬出塞，金戈寒映，宝剑雄鸣。雪满居庸，山横碣石，北去龙沙几日程。据鞍处，正旌旗蔽野，鼓角连营。丈夫有志功名。好戡乱、扶危定太平。况圣主恩深，清时望重，试凭全策，早下坚城。王浚平吴，裴公破蔡，勋业真堪带砺盟。登坛处，愿指麾诸将，一战功成。谏闼封章，司农会计，久着贤声。忆奉使西川，赈荒全陕，风裁霜厉，节操冰清。朝论同归，帝心简在，督饷云中壮此行。指挥处，看三军嬉饱，万马腾鸣。天寒紫塞龙城。正坐拥、貔貅百万兵。念虎帐风严，辕门月冷，敌声夜撼，杀气朝横。诸葛神机，酂侯英略，刍粟如山转运平。策勋日，定功同汗马，麟阁书名。石壁溪头，富春山下，画舫新来。正雨过青山，波生碧渚，千峰日照，两岸花开。北郭池塘，东门杨柳，二十年前几往回。重登眺，爱风烟如画，临水楼台。追思少日情怀。长记在、先人旧郡斋。向范老祠前，春风走马，客星亭上，雪夜观梅。往事分明，故交零落，叹息光阴一瞬哉。伫立久，念白云芳草，欲去徘徊。二十年前，恍然如昨，初过君家。爱门对青山，桥横绿水，一川乔木，数里烟霞。白发而翁，红颜阿姊，予亦青衿鬓似鸦。到而今，追寻往事，何限堪嗟。京麈荏苒年华。但明发、趋朝暮放衙。谩玉带麟袍，彤闱紫阁，门施长戟，路拥新沙。桑梓关心，风波激目，安得山巅与水涯。挥彩毫，写清词一曲，相送归槎。屡疏求闲，殊恩优老，昼锦还乡。看晓日都门，秋云锦席，楼船未发，冠盖相望。白首乌纱，绯袍玉带，却笑神仙是渺茫。归途好，览楼台北固，箫鼓钱塘。君家庆泽深长。喜金榜、相传四世芳。况春省贤郎，玉堂少弟，声名并起事方张。乌石岩头，金鳌谷口，此地宜开绿野堂。高斋卧，有三竿红日，一曲沧浪。
法曲献仙音·寿杨给事母七十
作者：夏言
朝代：明

篱菊苞金，井梧鸣玉，江影静涵新雁。暑退高楼，凉生广榭，画阁昼开清宴。共报道、宝婺星，中夜光璀璨。天南现。太安人、鹤发朱颜。酌春酒、绕膝孙曾欢恋。七十生辰，见青琐、贤郎贵显。丹桂五枝，比燕山、未应多羡。挥玉堂彩笔，赋得仙音遥献。
法驾导引曲 其一 上建保祥斋，仁寿宫中灵幡结瑞，应制五阕
作者：夏言
朝代：明
体裁：词

瑶坛上，瑶坛上，宝盖缀华幡。凤尾交交彩霞舞，龙鳞宛宛紫霓盘。织女降云端。
法驾导引曲 其一 上赐金符金仙人银太平牌应制三阕
作者：夏言
朝代：明
体裁：词

礼大道，礼大道，太上降真符。琼液丹清龙虎篆，紫泥金碧凤鸾书。鸿宝锡天衢。
法驾导引曲 其三 上建保祥斋，仁寿宫中灵幡结瑞，应制五阕
作者：夏言
朝代：明
体裁：词

帝神降，帝神降，天乐下丛霄。十灵霓幡苍雾结，九华羽盖翠云飘。肃肃万灵朝。
法驾导引曲 其三 上赐金符金仙人银太平牌应制三阕
作者：夏言
朝代：明
体裁：词

蒙恩赐，蒙恩赐，银傍太平牌。万象同春迎百福，四方如水应三台。寿域自天开。
法驾导引曲 其二 上建保祥斋，仁寿宫中灵幡结瑞，应制五阕
作者：夏言
朝代：明
体裁：词

宝幡结，宝幡结，神巧示天工。锦带盘盘双舞凤，彩旒曲曲九蟠龙。缥缈逐灵风。
法驾导引曲 其二 上赐金符金仙人银太平牌应制三阕
作者：夏言
朝代：明
体裁：词

从天降，从天降，宛宛两仙人。万炼黄金开面目，九还玉液铸精神。白日现真身。
法驾导引曲 其五 上建保祥斋，仁寿宫中灵幡结瑞，应制五阕
作者：夏言
朝代：明
体裁：词

朝北极，朝北极，斗转帝车回。历历珠星联五纬，高高华盖护三台。寿域万年开。
法驾导引曲 其四 上建保祥斋，仁寿宫中灵幡结瑞，应制五阕
作者：夏言
朝代：明
体裁：词

炉香爇，炉香爇，秘祷九天灵。结固玄珠封玉鼎，保和金液注黄庭。十月证仙婴。
法驾导引曲 纪上祀方泽三阕 其一
作者：夏言
朝代：明
体裁：词

六龙驾，六龙驾，晚出凤凰楼。辇路无尘甘雨霁，海波不动卿云流。天子祀方丘。
法驾导引曲 纪上祀方泽三阕 其三
作者：夏言
朝代：明
体裁：词

朝泰折，朝泰折，玉辂自天临。五岳百灵齐献瑞，川侯海伯尽输琛。后土鉴皇心。
法驾导引曲 纪上祀方泽三阕 其二
作者：夏言
朝代：明
体裁：词

方丘上，方丘上，午夜御香浮。列宿光依龙衮静，明蟾影逐翠华流。爽气似高秋。
法驾导引曲 辛丑夏，仁赛宫醮坛鹤降，应制五阕 其一
作者：夏言
朝代：明
体裁：词

白鹤下，白鹤下，遥自九天来。圆顶丹砂千岁火，修胫紫甲万年苔。玉骨本仙胎。
法驾导引曲 辛丑夏，仁赛宫醮坛鹤降，应制五阕 其三
作者：夏言
朝代：明
体裁：词

白鹤唳，白鹤唳，明月炯清霄。响人高云凝碧落，吸来凉露滴松梢。缑岭玉笙遥。
法驾导引曲 辛丑夏，仁赛宫醮坛鹤降，应制五阕 其二
作者：夏言
朝代：明
体裁：词

白鹤舞，白鹤舞，云翔恣蹁跹。瑶水乍离王母畔，霓裳先到玉皇前。凤苑集群仙。
法驾导引曲 辛丑夏，仁赛宫醮坛鹤降，应制五阕 其五
作者：夏言
朝代：明
体裁：词

白鹤导，白鹤导，仙仗拥天衢。翠羽翩翩九芝盖，霓旌渺渺五云车。遥下太清居。
法驾导引曲 辛丑夏，仁赛宫醮坛鹤降，应制五阕 其四
作者：夏言
朝代：明
体裁：词

白鹤举，白鹤举，振翮驾天风。周览六虚升紫府，直从三岛陟玄空。白日过崆峒。
法驾导引曲·上建保祥斋，仁寿宫中灵幡结瑞，应制五阕
作者：夏言
朝代：明

瑶坛上，瑶坛上，宝盖缀华幡。凤尾交交彩霞舞，龙鳞宛宛紫霓盘。织女降云端。宝幡结，宝幡结，神巧示天工。锦带盘盘双舞凤，彩旒曲曲九蟠龙。缥缈逐灵风。帝神降，帝神降，天乐下丛霄。十灵霓幡苍雾结，九华羽盖翠云飘。肃肃万灵朝。炉香爇，炉香爇，秘祷九天灵。结固玄珠封玉鼎，保和金液注黄庭。十月证仙婴。朝北极，朝北极，斗转帝车回。历历珠星联五纬，高高华盖护三台。寿域万年开。
法驾导引曲·上赐金符金仙人银太平牌应制三阕
作者：夏言
朝代：明

礼大道，礼大道，太上降真符。琼液丹清龙虎篆，紫泥金碧凤鸾书。鸿宝锡天衢。从天降，从天降，宛宛两仙人。万炼黄金开面目，九还玉液铸精神。白日现真身。蒙恩赐，蒙恩赐，银傍太平牌。万象同春迎百福，四方如水应三台。寿域自天开。
法驾导引曲·书葛仙飞升台
作者：夏言
朝代：明

丹崖上，丹崖上，立壁倚青冥。赤雾蒙蒙迷翠壑，白云杳杳漾沧溟。岩下走雷霆。
法驾导引曲·纪上祀方泽三阕
作者：夏言
朝代：明

六龙驾，六龙驾，晚出凤凰楼。辇路无尘甘雨霁，海波不动卿云流。天子祀方丘。方丘上，方丘上，午夜御香浮。列宿光依龙衮静，明蟾影逐翠华流。爽气似高秋。朝泰折，朝泰折，玉辂自天临。五岳百灵齐献瑞，川侯海伯尽输琛。后土鉴皇心。
法驾导引曲·辛丑夏，仁赛宫醮坛鹤降，应制五阕
作者：夏言
朝代：明

白鹤下，白鹤下，遥自九天来。圆顶丹砂千岁火，修胫紫甲万年苔。玉骨本仙胎。白鹤舞，白鹤舞，云翔恣蹁跹。瑶水乍离王母畔，霓裳先到玉皇前。凤苑集群仙。白鹤唳，白鹤唳，明月炯清霄。响人高云凝碧落，吸来凉露滴松梢。缑岭玉笙遥。白鹤举，白鹤举，振翮驾天风。周览六虚升紫府，直从三岛陟玄空。白日过崆峒。白鹤导，白鹤导，仙仗拥天衢。翠羽翩翩九芝盖，霓旌渺渺五云车。遥下太清居。
浣溪沙 其一 答序庵惠蟹
作者：夏言
朝代：明

瀛海波涵秋气清。白沙如雪夜盈盈。月明紫蟹阵横行。春瓮酒初浮绿蚁，小园景巳到香橙。百枚遣赠谢高情。
浣溪沙 其九 雨不止作
作者：夏言
朝代：明

闭门连夕雨声寒。晓起萧萧更倚阑。清如茅屋住江干。天际阴云横作阵，泥中莎草乱成团。长安大道几时干。
浣溪沙 其二 送皇甫员外谪官
作者：夏言
朝代：明

三十年前梦竹楼。楚云湘水忆黄州。天涯今日送君游。漫道贾生年最少，不应王粲独悲秋。江湖难解范公忧。
浣溪沙 其二十 赠前溪曹宪副之黔中
作者：夏言
朝代：明

浮云逝水自纵横。白日青天老眼明。怜君万里独南征。雨过前溪添草色，花飞上苑自莺声。野翁无限惜春情。
浣溪沙 其二十五 送□□□之溧水
作者：夏言
朝代：明

尔也今为溧水丞。春洲芳草暖烟生。县衙相近石头城。老去扶吾惟药裹，兴来相伴只鸥盟。题诗怜尔廿年情。
浣溪沙 其二十六 春日漫兴
作者：夏言
朝代：明

纤纤细雨润花枝。袅袅和风拂柳丝。醉春台上立多时。准办杖头挑绿酒，安排屐齿踏红泥。明朝郭外去寻诗。
浣溪沙 其十 送裴懋中令永安
作者：夏言
朝代：明

昔日少年今老翁。长安花下一尊同。不堪分手又匆匆。我欲归来寻旧隐，有谁相伴卧云松。怜君作宰万山中。
浣溪沙 其十一 寄汪侍之宪副
作者：夏言
朝代：明

当年挥翰凤凰池。青琐翱翔又一时。怜君江海独栖迟。虹井卧龙今作雨，方塘野鹤少人知。怜君寄我送兄诗。
浣溪沙 其十七 赠吴中书昂
作者：夏言
朝代：明

草阁萧萧对碧山。野翁中夜梦龙颜。一庭春雨长苔斑。溪上群鸥堪作伴，林间倦鸟自知还。怜君两度叩柴关。
浣溪沙 其十三 送世行弟京邸贺寿南还
作者：夏言
朝代：明

老子今年六十龄。三千里路庆初生。一家兄弟见君情。初寿堂前槐影密，三台楼下桂香清。乡心先与白鸥盟。
浣溪沙 其十九 送何同知士鳌
作者：夏言
朝代：明

富春向来碧溪长。昭德祠前草树香，劳君三载护甘棠。闻道儿童留别驾，谁教风雨送归航。眼中清浊付沧浪。
浣溪沙 其十二 送唐宰牧之武宁
作者：夏言
朝代：明

凫趋丹陛御炉边。鹄立桥门壁水前。十年京国共称贤。单父琴清庐阜月，河阳花满大江烟。几时飞舄早朝天。
浣溪沙 其十五 乡同年傅大尹朝缙
作者：夏言
朝代：明

三十年前听鹿鸣。怜君文采冠时英。几回同赏上林莺。独对云林开草阁，漫劳风雨驻江城。沙头别酒看春晴。
浣溪沙 其十八 送郑环浦佥宪
作者：夏言
朝代：明

去年京国一相逢。道上行人已避骢。果然雕翮振秋风。老我一区依葛水，劳君两度访灵峰。春波画舫又匆匆。
浣溪沙 其十六 寄赠高云川侍御按闽
作者：夏言
朝代：明

大廷曾见董生文。丹凤楼前已识君。果然雕鹗出风尘。两浙乘骢豺虎遁，三山揽辔岛夷闻。好将经术策奇勋。
浣溪沙 其十四 赠歙县吴监生自东
作者：夏言
朝代：明

先公作宦古齐东。此地当年见汝翁。恂恂敦朴古人风。六十四龄闻抱汝，今朝见汝与翁同。昨宵偶尔梦罴熊。
浣溪沙 和费清湖永平见寄二阕 其二十三
作者：夏言
朝代：明
体裁：词

归来几度望燕山。白日红云缥缈间。自怜倦鸟合知还。葛水有谁同上下，云岩先已得跻攀。酒杯何日对开颜。
浣溪沙 壬寅正月十六日见东宫踏冰过金海作二阕 其一
作者：夏言
朝代：明
体裁：词

迎和门外日初晴。玉树琼楼照眼明。胡床隐坐度层冰。此日人间占瑞雪，昨宵天上看华灯。朱衣凌晓禁中行。
浣溪沙 壬寅正月十六日见东宫踏冰过金海作二阕 其二
作者：夏言
朝代：明
体裁：词

高阁春云护九重。日华晓色映笼葱。新年今日见东宫。龙凤姿容天日表，圣神根器帝王风。老臣欢喜万方同。
浣溪沙 暮入詹事府访崔后渠学士二阕 其三
作者：夏言
朝代：明
体裁：词

记得当时过邺城。后渠亭上漫题名。万竿修竹绕檐楹。一字不曾通政府，十年始得见先生。玉堂相对有余情。
浣溪沙 赠同年刘子正都运二阕 其二十一
作者：夏言
朝代：明
体裁：词

池阁山亭竹树凉。南风时送菱荷香。故人相对倒清觞。胜负已看棋局罢，浮沉谁著钓丝长。耳边孺子咏沧浪。
浣溪沙 送竹沙王侍御瑛按闽二阕 其七
作者：夏言
朝代：明
体裁：词

白石青沙海屿连。吴门秋月映娟娟。美人家住太湖边。潞渚波光涵日月，幔亭峰影度风烟。豸袍画舫羡登仙。
浣溪沙 送竹沙王侍御瑛按闽二阕 其八
作者：夏言
朝代：明
体裁：词

庭院沉沉白日斜。绿阴满地又飞花。岑岑春梦绕天涯。帘幕受风低乳燕，池塘过雨急鸣蛙。酒醒明月照窗纱。
浣溪沙 送费推官之岭南二阕 其五
作者：夏言
朝代：明
体裁：词

莫厌西南道路长。丈夫膂力正方刚。之官仍买过家航。桂岭春烟笼橡槲，鹅溪秋水荫桄榔。怜君青鬓坐黄堂。
浣溪沙·其二十二
作者：夏言
朝代：明
体裁：词

天上归来卧野堂。劳君为买葛溪舫。萧萧风雨话偏长。折桂当年夸鬓绿，看山今日羡腰黄。且将岁月付诗囊。
浣溪沙·其二十四
作者：夏言
朝代：明
体裁：词

结庐吾已对灵山。西望鹅峰咫尺间。沙头鸥鹭喜人还。莫向红尘嗟踯躅，也知碧岭可登攀。何须大药驻朱颜。
浣溪沙·其六
作者：夏言
朝代：明
体裁：词

宫漏沉沉夏日长。雨余殿阁昼生凉。南风微送院荷香。草阁抛书移白日，竹床欹枕听沧浪。梦魂时复到江乡。
浣溪沙·其四
作者：夏言
朝代：明
体裁：词

玉署春坊树影重。御沟流水岸西东。也须著个后渠翁。风细层轩修竹里，雨凉深院绿槐中。黄昏来访语匆匆。
浣溪沙·壬寅正月十六日见东宫踏冰过金海作二阕
作者：夏言
朝代：明

迎和门外日初晴。玉树琼楼照眼明。胡床隐坐度层冰。此日人间占瑞雪，昨宵天上看华灯。朱衣凌晓禁中行。高阁春云护九重。日华晓色映笼葱。新年今日见东宫。龙凤姿容天日表，圣神根器帝王风。老臣欢喜万方同。
浣溪沙·庭院沉沉白日斜
作者：夏言
朝代：明

庭院沉沉白日斜，绿阴满地又飞花。瞢腾春梦绕天涯。
帘幕受风低乳燕，池塘过雨急鸣蛙。酒醒明月照窗纱。
浣溪沙·答序庵惠蟹
作者：夏言
朝代：明

瀛海波涵秋气清。白沙如雪夜盈盈。月明紫蟹阵横行。春瓮酒初浮绿蚁，小园景巳到香橙。百枚遣赠谢高情。三十年前梦竹楼。楚云湘水忆黄州。天涯今日送君游。漫道贾生年最少，不应王粲独悲秋。江湖难解范公忧。记得当时过邺城。后渠亭上漫题名。万竿修竹绕檐楹。一字不曾通政府，十年始得见先生。玉堂相对有余情。玉署春坊树影重。御沟流水岸西东。也须著个后渠翁。风细层轩修竹里，雨凉深院绿槐中。黄昏来访语匆匆。莫厌西南道路长。丈夫膂力正方刚。之官仍买过家航。桂岭春烟笼橡槲，鹅溪秋水荫桄榔。怜君青鬓坐黄堂。宫漏沉沉夏日长。雨余殿阁昼生凉。南风微送院荷香。草阁抛书移白日，竹床欹枕听沧浪。梦魂时复到江乡。白石青沙海屿连。吴门秋月映娟娟。美人家住太湖边。潞渚波光涵日月，幔亭峰影度风烟。豸袍画舫羡登仙。庭院沉沉白日斜。绿阴满地又飞花。岑岑春梦绕天涯。帘幕受风低乳燕，池塘过雨急鸣蛙。酒醒明月照窗纱。闭门连夕雨声寒。晓起萧萧更倚阑。清如茅屋住江干。天际阴云横作阵，泥中莎草乱成团。长安大道几时干。昔日少年今老翁。长安花下一尊同。不堪分手又匆匆。我欲归来寻旧隐，有谁相伴卧云松。怜君作宰万山中。当年挥翰凤凰池。青琐翱翔又一时。怜君江海独栖迟。虹井卧龙今作雨，方塘野鹤少人知。怜君寄我送兄诗。凫趋丹陛御炉边。鹄立桥门壁水前。十年京国共称贤。单父琴清庐阜月，河阳花满大江烟。几时飞舄早朝天。老子今年六十龄。三千里路庆初生。一家兄弟见君情。初寿堂前槐影密，三台楼下桂香清。乡心先与白鸥盟。先公作宦古齐东。此地当年见汝翁。恂恂敦朴古人风。六十四龄闻抱汝，今朝见汝与翁同。昨宵偶尔梦罴熊。三十年前听鹿鸣。怜君文采冠时英。几回同赏上林莺。独对云林开草阁，漫劳风雨驻江城。沙头别酒看春晴。大廷曾见董生文。丹凤楼前已识君。果然雕鹗出风尘。两浙乘骢豺虎遁，三山揽辔岛夷闻。好将经术策奇勋。草阁萧萧对碧山。野翁中夜梦龙颜。一庭春雨长苔斑。溪上群鸥堪作伴，林间倦鸟自知还。怜君两度叩柴关。去年京国一相逢。道上行人已避骢。果然雕翮振秋风。老我一区依葛水，劳君两度访灵峰。春波画舫又匆匆。富春向来碧溪长。昭德祠前草树香，劳君三载护甘棠。闻道儿童留别驾，谁教风雨送归航。眼中清浊付沧浪。浮云逝水自纵横。白日青天老眼明。怜君万里独南征。雨过前溪添草色，花飞上苑自莺声。野翁无限惜春情。池阁山亭竹树凉。南风时送菱荷香。故人相对倒清觞。胜负已看棋局罢，浮沉谁著钓丝长。耳边孺子咏沧浪。天上归来卧野堂。劳君为买葛溪舫。萧萧风雨话偏长。折桂当年夸鬓绿，看山今日羡腰黄。且将岁月付诗囊。归来几度望燕山。白日红云缥缈间。自怜倦鸟合知还。葛水有谁同上下，云岩先已得跻攀。酒杯何日对开颜。结庐吾已对灵山。西望鹅峰咫尺间。沙头鸥鹭喜人还。莫向红尘嗟踯躅，也知碧岭可登攀。何须大药驻朱颜。尔也今为溧水丞。春洲芳草暖烟生。县衙相近石头城。老去扶吾惟药裹，兴来相伴只鸥盟。题诗怜尔廿年情。纤纤细雨润花枝。袅袅和风拂柳丝。醉春台上立多时。准办杖头挑绿酒，安排屐齿踏红泥。明朝郭外去寻诗。
浪淘沙令 其一 二阕
作者：夏言
朝代：明
体裁：词

镇日抱瑶琴。独坐沉吟。出门何处觅同心。弹尽高山流水调，没个知音。岁月苦侵寻。华发盈簪。迂疏原合住山林。只为君恩深未报，惆怅而今。
浪淘沙令·二阕
作者：夏言
朝代：明

镇日抱瑶琴。独坐沉吟。出门何处觅同心。弹尽高山流水调，没个知音。岁月苦侵寻。华发盈簪。迂疏原合住山林。只为君恩深未报，惆怅而今。世事信难凭。堪叹人情。一团笑里喑藏兵。只为区区微得失，丧了平生。日夕苦蝇营。开阖纵横。等闲蜗角便相争。开口向人谈义利，那个分明。
浪淘沙令·其二
作者：夏言
朝代：明
体裁：词

世事信难凭。堪叹人情。一团笑里喑藏兵。只为区区微得失，丧了平生。日夕苦蝇营。开阖纵横。等闲蜗角便相争。开口向人谈义利，那个分明。
浪淘沙令·次荆公韵，赠闵星士
作者：夏言
朝代：明

白发闵山翁。休论穷通。我今不改旧书佣。试问古来诸将相，几个英雄。鱼水偶遭逢。拊凤攀龙。横飞直上廿年中。却喜风波身早退，有甚奇功。
渔家傲 其一 寄李蒲汀
作者：夏言
朝代：明

丹桂洲前梅雨霁。平沙水暖鸳鸯睡。杨柳池塘荷点细。扶残醉。风前黄鸟多幽意。忽忆故人天北际。碧山楼下蟠双桧。一架葡萄水晶碎。惊梦寐。西邻学士词偏丽。
渔家傲 其七 寄贺陈四隅方伯转左
作者：夏言
朝代：明

少年同醉琼林宴。岁晚相看君独健。左辖新恩蒙帝眷。欢声遍。福星喜向西江现。济世经纶人共见。连芳宝桂尤堪羡。堂下紫薇花对面。杯潋滟。百壶日倒休烦劝。
渔家傲 其九 恭承御札有感
作者：夏言
朝代：明

一札十行劳圣主。龙光照室惊看睹。自念草茅蒙眷顾。官国柱。岂容身向山林住。圣明既已知谗妒。小臣何敢言归去。袖中更有匡时疏。还自许。也知白璧终难污。
渔家傲 其二十八 和欧阳韵一十六阕
作者：夏言
朝代：明
体裁：词

篱前露洗黄花瘦。枫林老叶霜丹就。秋枕不眠闻滴漏。看白昼。青青山色长依旧。楚畹幽兰清可嗅。绿窗淅淅凉风透。茗碗炉熏延坐久。掩长袖。月明人静三更后。
渔家傲 其八 感述丁酉七月
作者：夏言
朝代：明

一介书生逢圣主。十年谏草人争睹。满目风波浑不顾。思砥柱。也曾独障狂澜住。孤忠久被奸邪妒。君恩深重难抛去。明日辞官还上疏。天应许。白圭免受青蝇污。
渔家傲 其六 送吴龙津给舍擢江西少参，陵龙津使朝鲜初回，云彼国有梦予记之以诗者
作者：夏言
朝代：明

妙年青琐才名动。朝阳正尔看鸣凤。万里亲将龙节捧。劳传诵。东夷闻有尚书梦。奉使归来明主重。福星又遣临章贡。楼下紫薇花满洞。群仙共。清词一曲遥相送。
渔家傲 其十 题童指挥松湾别墅
作者：夏言
朝代：明

松湾一曲千峰抱。葛阳溪上多芳草。茅屋松阴深窈窕。无人到。松花落尽何曾扫。我爱长松栖白鸟。青山何日归来早。一枕松风堪自老。相寻好。也须忘却长安道。
渔家傲 其十一 送庚午同年李晋卿令宜兴，戊戌年夏
作者：夏言
朝代：明

二十九年如一梦。鹿鸣筵上笙歌动。今日长安尊酒共。遥相送。行春好醉张公洞。但得闾阎无疾痛。休嫌枳棘栖鸾凤。自古循良非小用。须珍重。它时为作甘棠颂。
渔家傲 其十七 和答蒲汀见寄
作者：夏言
朝代：明

风暖鸟鸣山馆霁。日高无事便宜睡。乌桕林头风细细。经霜醉。满庭红叶皆秋意。故人诗卷来天际。楼前十鹤栖双桧。难赏清词击玉碎。如梦寐。五云回首中天丽。
渔家傲 其十二 送苏副使佑提学江西
作者：夏言
朝代：明

铁笔峨冠袍绣豸。云中上党威名在。紫绶绾章金作带。增气概。文星一点明江介。顾我非才官鼎鼐。勋业无成容鬓改。后学晚生今有赖。期远大。须君着眼骊黄外。
渔家傲 其十六 席上应方伯孙丰山之索
作者：夏言
朝代：明

春省仙郎夸玉树。二十年前携手处。今日相逢怀旧雨。同英侣。尊前索我花间句。老我虚慵官国柱。清时未敢辞天去。海内才名君久著。共君语。经纶何以宽当宁。
渔家傲 和欧阳韵一十六阕 其三十二
作者：夏言
朝代：明
体裁：词

夕阳池上风烟好。一泓绿水千峰绕。坐听山童歌越调。双声好。却怜俗耳知音少。宝泽楼头明月照。水心阁子蓬莱小。隐几炉熏清袅袅。忘吾老。玉尊日向花前倒。
渔家傲 和欧阳韵一十六阕 其二十一
作者：夏言
朝代：明
体裁：词

红白花枝如姊妹。嫣然并笑娇相对。绿叶重重深覆盖。无人采。蜂媒蝶使颠狂晒。留春无计愁无奈。卖花声尽秋千外。几点残红春尚在。犹堪爱。绿阴满地春光改。
渔家傲 和欧阳韵一十六阕 其二十九
作者：夏言
朝代：明
体裁：词

柳染鹅黄春色浅。粼粼绿水长堤畔。南浦遥怜芳草暗。烟光敛。东风骀荡吹人面。春光岁岁还相见。花开花谢知何限。何事人情长恋恋。春梦短。光阴自古飞如箭。
渔家傲 和欧阳韵一十六阕 其二十六
作者：夏言
朝代：明
体裁：词

欲觅新凉何处得。环漪亭上清无敌。荷盖莲房和露摘。声淅淅。波心惊起双鸂鶒。莲蕊自红荷自碧。画图写就银塘色。林影波光堪爱惜。幽兴逼。我怀鸥鸟知端的。
渔家傲 和欧阳韵一十六阕 其二十四
作者：夏言
朝代：明
体裁：词

小小芳亭环绿水。画船倚傍垂杨底。枕上时闻疏叶坠。清不寐。一双白鸟钩帘起。雨声乱击荷声碎。风动娟娟池筱翠。两岸芙蓉花厮类。含幽意。秋光半在林塘里。
渔家傲 和欧阳韵一十六阕 其十八
作者：夏言
朝代：明
体裁：词

帘外蒙蒙花雾重。一双乳燕飞高栋。日暖蜂衙成阵勇。花矜宠。故教密叶层层拥。一春花事浑无用。青青麦秀深藏垄。林下野情谁与共。清尊捧。柳腰解舞莺歌送。
渔家傲 柬佩兰袁子病中三阕 其十三
作者：夏言
朝代：明
体裁：词

春雨绵绵那得霁。闲门无事便宜睡。欹枕静闻檐漏细。人似醉。一旬虚负寻芳意。野水茫茫四无际。草堂烟霞迷松桧。满院青苔谁踏碎。鹤不寐。当阶起舞玄裳丽。
渔家傲 次欧阳文忠公韵二十首 其一
作者：夏言
朝代：明
体裁：词

一夜雨添池水涨。红亭绿树深相向。晓日兰舟吾独上。堪偃仰。天光云影波摇漾。起坐船头神思爽。柳边花底斟春酿。有客不来聊自赏。山童唱。时时鼓吹穿林响。
渔家傲 次欧阳文忠公韵二十首 其三
作者：夏言
朝代：明
体裁：词

艳蕊娇红秾叶翠。天生异种如留意。国色嫣然真绝丽。谁堪比。杨妃扶醉差相似。美人劝酒牵罗袂。红颜厮映枝头蕊。纤手捧尊如玉腻。客自醉。不因人面花枝媚。
渔家傲 次欧阳文忠公韵二十首 其二
作者：夏言
朝代：明
体裁：词

池上春深花尽绽。阑干曲曲闲凭遍。蝶攘蜂喧晴日暖。归来晚。罗衣两袖花香满。小院黄昏帘半卷。林端月出烟光远。风凫炉熏时欲断。更漏短。琐窗春梦梨云乱。
渔家傲 次韵答李蒲汀四阕 其三
作者：夏言
朝代：明
体裁：词

曝背茅斋冬日霁。衰翁不觉劓劓睡。酒出槽床泉响细。邀客醉。阶前老菊含幽意。江冷蒹葭渺无际。苍颜古色惟松桧。风剪芭蕉成缕碎。惊鹤寐。疏花锦石当轩丽。
渔家傲 次韵答李蒲汀四阕 其二
作者：夏言
朝代：明
体裁：词

宝泽楼前日初雾。鹤鸣惊起高斋睡。酌酒听歌金缕细。醒还醉。无人解得山翁意。闲弄渔舟烟水际。茅亭小结依岩桧。竹影月明金琐碎。清梦寐。诗成语带烟霞丽。
渔家傲·其三十
作者：夏言
朝代：明
体裁：词

楼上看云帘尽卷。云开矗矗山当面。池上花枝开欲遍。红深浅。娇黄杨柳垂金线。回首长安春梦断。十年起草明光殿。禁苑归来长夜半。遂吾愿。故园春色能相见。
渔家傲·其三十一
作者：夏言
朝代：明
体裁：词

春来长恨花时短。况多风雨尤堪怨。良夜好天无一半。光阴转。人情世事同舒卷。日对青山留顾盼。萋萋芳草天涯远。花下金杯时引满。莺声乱。红尘赖有山遮断。
渔家傲·其三十三
作者：夏言
朝代：明
体裁：词

丹桂堂前红药绽。蔷薇月桂都开遍。时对芳丛开小宴。呼酒满。花枝不让佳人面。池上春来尤可羡。深红浅白花撩乱。袅袅绿杨垂夹岸。人不断。不须更觅看花伴。
渔家傲·其二十
作者：夏言
朝代：明
体裁：词

一夜海棠开满树。日高庭院风飘絮。管领春光吾作主。携酒去。寻春走觅看花侣。隔花遥望秋千柱。谁家红粉惊回顾。红日渐低扃绣户。春又暮。迢迢不见春归处。
渔家傲·其二十七
作者：夏言
朝代：明
体裁：词

雪花添得梅标格。梅花漏却春消息。日暮诗人劳指摘。情似织。心神枉被花神役。窗外雪消檐溜滴。园林雪后增颜色。疏影暗香空脉脉。风烟隔。西湖夜月劳相惜。
渔家傲·其二十三
作者：夏言
朝代：明
体裁：词

微风触下荷盘露。花间惊起红鸳侣。花惜娇枝鸳惜羽。如相妒。银塘不遣长相聚。闲倚石兰斜日暮。轻雷隐隐驱残雨。一段幽情无著处。聊散步。墙头月出方归去。
渔家傲·其二十二
作者：夏言
朝代：明
体裁：词

一叶兰舟双桂桨。花间有客时来访。隔岸游人不可当。春淡荡。飞花燕蹙鱼吹浪。花气雨香春酝酿。花枝酒盏频相向。细舞清歌欢一饷。回首望。夕阳如在西湖上。
渔家傲·其二十五
作者：夏言
朝代：明
体裁：词

海棠过雨枝相亚。晴空袅袅游丝挂。满树梨花香雪洒。春无价。陌头尽是寻春者。风景小园真入画。草香花气熏兰麝。池上一杯聊自把。尘不惹。小舟系在花阴下。
渔家傲·其二十八
作者：夏言
朝代：明

篱前露洗黄花瘦。枫林老叶霜丹就。秋枕不眠闻滴漏。看白昼。青青山色长依旧。楚畹幽兰清可嗅。绿窗淅淅凉风透。茗椀炉熏延坐久。掩长袖。月明人静三更后。
渔家傲·其五
作者：夏言
朝代：明
体裁：词

春日江头风雨霁。喜看晴日朝慵睡。饭后扶筇江路细。还寻醉。浊醪不负邻翁意。溪上远烟笼草际。柴门一径穿苍桧。窗外月明林影碎。人不寐。山童度曲声清丽。
渔家傲·其十九
作者：夏言
朝代：明
体裁：词

杨柳池边风袅袅。迎风拂槛花枝好。与客对花成一笑。拼醉倒。风流未肯输年少。柴门不受红尘扰。世事悠悠何足道。酒醒梦回鸡早报。纱窗晓。绿阴深处莺声老。
渔家傲·其十五
作者：夏言
朝代：明
体裁：词

水满池塘今日霁。波融水暖鸳鸯睡。夹岸桃红新柳细。邀客醉。兰舟尽有西湖意。乳燕鸣鸠喧屋际。晴云绕户笼苍桧。花影重重鸟声碎。醒昼寐。海棠过雨偏娇丽。
渔家傲·其十四
作者：夏言
朝代：明
体裁：词

十日都无一日霁。雨轩惟称幽人睡。病里怜君诗律细。心如醉。相期无限寻春意。玉树堂开烟水际。径连修竹门连桧。彩毫落纸珊瑚碎。通梦寐。白鸥园上星辰丽。
渔家傲·其四
作者：夏言
朝代：明
体裁：词

檐前瓦雀喧新霁。日高野老犹贪睡。短榻熏炉香细细。扶残醉。起来行坐随吾意。东郭茅堂临水际。阴阴绕屋团松桧。红日昼穿帘影碎。枕书寐。银屏掩映山光丽。
渔家傲·其四
作者：夏言
朝代：明
体裁：词

花香送酒莺声劝。醉归斜日花间晚。楼头调玉管犹眷。相思满。风前凝伫情无限。北书懒寄春空雁。惊回午梦梁间燕。芳草萋萋天共远。春不见。虚教杨柳垂青眼。
渔家傲·寄李蒲汀
作者：夏言
朝代：明

丹桂洲前梅雨霁。平沙水暖鸳鸯睡。杨柳池塘荷点细。扶残醉。风前黄鸟多幽意。忽忆故人天北际。碧山楼下蟠双桧。一架葡萄水晶碎。惊梦寐。西邻学士词偏丽。宝泽楼前日初雾。鹤鸣惊起高斋睡。酌酒听歌金缕细。醒还醉。无人解得山翁意。闲弄渔舟烟水际。茅亭小结依岩桧。竹影月明金琐碎。清梦寐。诗成语带烟霞丽。曝背茅斋冬日霁。衰翁不觉劓劓睡。酒出槽床泉响细。邀客醉。阶前老菊含幽意。江冷蒹葭渺无际。苍颜古色惟松桧。风剪芭蕉成缕碎。惊鹤寐。疏花锦石当轩丽。檐前瓦雀喧新霁。日高野老犹贪睡。短榻熏炉香细细。扶残醉。起来行坐随吾意。东郭茅堂临水际。阴阴绕屋团松桧。红日昼穿帘影碎。枕书寐。银屏掩映山光丽。春日江头风雨霁。喜看晴日朝慵睡。饭后扶筇江路细。还寻醉。浊醪不负邻翁意。溪上远烟笼草际。柴门一径穿苍桧。窗外月明林影碎。人不寐。山童度曲声清丽。妙年青琐才名动。朝阳正尔看鸣凤。万里亲将龙节捧。劳传诵。东夷闻有尚书梦。奉使归来明主重。福星又遣临章贡。楼下紫薇花满洞。群仙共。清词一曲遥相送。少年同醉琼林宴。岁晚相看君独健。左辖新恩蒙帝眷。欢声遍。福星喜向西江现。济世经纶人共见。连芳宝桂尤堪羡。堂下紫薇花对面。杯潋滟。百壶日倒休烦劝。一介书生逢圣主。十年谏草人争睹。满目风波浑不顾。思砥柱。也曾独障狂澜住。孤忠久被奸邪妒。君恩深重难抛去。明日辞官还上疏。天应许。白圭免受青蝇污。一札十行劳圣主。龙光照室惊看睹。自念草茅蒙眷顾。官国柱。岂容身向山林住。圣明既已知谗妒。小臣何敢言归去。袖中更有匡时疏。还自许。也知白璧终难污。松湾一曲千峰抱。葛阳溪上多芳草。茅屋松阴深窈窕。无人到。松花落尽何曾扫。我爱长松栖白鸟。青山何日归来早。一枕松风堪自老。相寻好。也须忘却长安道。二十九年如一梦。鹿鸣筵上笙歌动。今日长安尊酒共。遥相送。行春好醉张公洞。但得闾阎无疾痛。休嫌枳棘栖鸾凤。自古循良非小用。须珍重。它时为作甘棠颂。铁笔峨冠袍绣豸。云中上党威名在。紫绶绾章金作带。增气概。文星一点明江介。顾我非才官鼎鼐。勋业无成容鬓改。后学晚生今有赖。期远大。须君着眼骊黄外。春雨绵绵那得霁。闲门无事便宜睡。欹枕静闻檐漏细。人似醉。一旬虚负寻芳意。野水茫茫四无际。草堂烟霞迷松桧。满院青苔谁踏碎。鹤不寐。当阶起舞玄裳丽。十日都无一日霁。雨轩惟称幽人睡。病里怜君诗律细。心如醉。相期无限寻春意。玉树堂开烟水际。径连修竹门连桧。彩毫落纸珊瑚碎。通梦寐。白鸥园上星辰丽。水满池塘今日霁。波融水暖鸳鸯睡。夹岸桃红新柳细。邀客醉。兰舟尽有西湖意。乳燕鸣鸠喧屋际。晴云绕户笼苍桧。花影重重鸟声碎。醒昼寐。海棠过雨偏娇丽。春省仙郎夸玉树。二十年前携手处。今日相逢怀旧雨。同英侣。尊前索我花间句。老我虚慵官国柱。清时未敢辞天去。海内才名君久著。共君语。经纶何以宽当宁。风暖鸟鸣山馆霁。日高无事便宜睡。乌桕林头风细细。经霜醉。满庭红叶皆秋意。故人诗卷来天际。楼前十鹤栖双桧。难赏清词击玉碎。如梦寐。五云回首中天丽。帘外蒙蒙花雾重。一双乳燕飞高栋。日暖蜂衙成阵勇。花矜宠。故教密叶层层拥。一春花事浑无用。青青麦秀深藏垄。林下野情谁与共。清尊捧。柳腰解舞莺歌送。杨柳池边风袅袅。迎风拂槛花枝好。与客对花成一笑。拼醉倒。风流未肯输年少。柴门不受红尘扰。世事悠悠何足道。酒醒梦回鸡早报。纱窗晓。绿阴深处莺声老。一夜海棠开满树。日高庭院风飘絮。管领春光吾作主。携酒去。寻春走觅看花侣。隔花遥望秋千柱。谁家红粉惊回顾。红日渐低扃绣户。春又暮。迢迢不见春归处。红白花枝如姊妹。嫣然并笑娇相对。绿叶重重深覆盖。无人采。蜂媒蝶使颠狂晒。留春无计愁无奈。卖花声尽秋千外。几点残红春尚在。犹堪爱。绿阴满地春光改。一叶兰舟双桂桨。花间有客时来访。隔岸游人不可当。春淡荡。飞花燕蹙鱼吹浪。花气雨香春酝酿。花枝酒盏频相向。细舞清歌欢一饷。回首望。夕阳如在西湖上。微风触下荷盘露。花间惊起红鸳侣。花惜娇枝鸳惜羽。如相妒。银塘不遣长相聚。闲倚石兰斜日暮。轻雷隐隐驱残雨。一段幽情无著处。聊散步。墙头月出方归去。小小芳亭环绿水。画船倚傍垂杨底。枕上时闻疏叶坠。清不寐。一双白鸟钩帘起。雨声乱击荷声碎。风动娟娟池筱翠。两岸芙蓉花厮类。含幽意。秋光半在林塘里。海棠过雨枝相亚。晴空袅袅游丝挂。满树梨花香雪洒。春无价。陌头尽是寻春者。风景小园真入画。草香花气熏兰麝。池上一杯聊自把。尘不惹。小舟系在花阴下。欲觅新凉何处得。环漪亭上清无敌。荷盖莲房和露摘。声淅淅。波心惊起双鸂鶒。莲蕊自红荷自碧。画图写就银塘色。林影波光堪爱惜。幽兴逼。我怀鸥鸟知端的。雪花添得梅标格。梅花漏却春消息。日暮诗人劳指摘。情似织。心神枉被花神役。窗外雪消檐溜滴。园林雪后增颜色。疏影暗香空脉脉。风烟隔。西湖夜月劳相惜。篱前露洗黄花瘦。枫林老叶霜丹就。秋枕不眠闻滴漏。看白昼。青青山色长依旧。楚畹幽兰清可嗅。绿窗淅淅凉风透。茗椀炉熏延坐久。掩长袖。月明人静三更后。柳染鹅黄春色浅。粼粼绿水长堤畔。南浦遥怜芳草暗。烟光敛。东风骀荡吹人面。春光岁岁还相见。花开花谢知何限。何事人情长恋恋。春梦短。光阴自古飞如箭。楼上看云帘尽卷。云开矗矗山当面。池上花枝开欲遍。红深浅。娇黄杨柳垂金线。回首长安春梦断。十年起草明光殿。禁苑归来长夜半。遂吾愿。故园春色能相见。春来长恨花时短。况多风雨尤堪怨。良夜好天无一半。光阴转。人情世事同舒卷。日对青山留顾盼。萋萋芳草天涯远。花下金杯时引满。莺声乱。红尘赖有山遮断。夕阳池上风烟好。一泓绿水千峰绕。坐听山童歌越调。双声好。却怜俗耳知音少。宝泽楼头明月照。水心阁子蓬莱小。隐几炉熏清袅袅。忘吾老。玉尊日向花前倒。丹桂堂前红药绽。蔷薇月桂都开遍。时对芳丛开小宴。呼酒满。花枝不让佳人面。池上春来尤可羡。深红浅白花撩乱。袅袅绿杨垂夹岸。人不断。不须更觅看花伴。
渔家傲·次欧阳文忠公韵二十首
作者：夏言
朝代：明

一夜雨添池水涨。红亭绿树深相向。晓日兰舟吾独上。堪偃仰。天光云影波摇漾。起坐船头神思爽。柳边花底斟春酿。有客不来聊自赏。山童唱。时时鼓吹穿林响。池上春深花尽绽。阑干曲曲闲凭遍。蝶攘蜂喧晴日暖。归来晚。罗衣两袖花香满。小院黄昏帘半卷。林端月出烟光远。风凫炉熏时欲断。更漏短。琐窗春梦梨云乱。艳蕊娇红秾叶翠。天生异种如留意。国色嫣然真绝丽。谁堪比。杨妃扶醉差相似。美人劝酒牵罗袂。红颜厮映枝头蕊。纤手捧尊如玉腻。客自醉。不因人面花枝媚。花香送酒莺声劝。醉归斜日花间晚。楼头调玉管犹眷。相思满。风前凝伫情无限。北书懒寄春空雁。惊回午梦梁间燕。芳草萋萋天共远。春不见。虚教杨柳垂青眼。
满庭芳 其一 午日
作者：夏言
朝代：明

雨过阶除，风来帘幕，午窗清梦初回。端阳节近，满院海榴开。细数盆池荷盖，雕梁畔、燕子飞来。醒睡眼，卿云五色，睛绕凤凰台。故园当此日，兰舟竞渡，画鼓如雷。有芳洲草阁，绿水萦回。只为君恩深重，谁知是、补衮非才。乌帽底，早堆华发，中夜对三台。
满庭芳 其三 贺尹参政
作者：夏言
朝代：明

冰玉溪山，烟霞城郭，白云晚簇黄堂。皇华亭畔，绿水带浮梁。共道贤明太守，真国器、风节文章。车下来，桑麻遍野，弦诵满江乡。古人谁得似，龚为渤海，堪在渔阳。览从前青史，何负循良。一郡难淹骥足，冲霄汉、自属鸾凰。遥瞻望、紫薇楼下，添得个神仙郎。
满庭芳 其二 春思
作者：夏言
朝代：明

微雨催花，秾烟酿柳，韶光又近清明。闲门要路，芳草一时生。北雁翩翩南去，故园隔、千里含情。东风里，可人清听，新啭上林莺。玉堂春昼永，游丝乳燕，相逐轻盈。将彩毫频试，漫写生平。惟有丹心恋阙，江湖梦、几度难凭。揽青铜，渐看华发，岁月迅堪惊。
满庭芳 其四 赏盆荷，次李蒲汀韵
作者：夏言
朝代：明

宝墨楼前，赐麟堂畔，盆荷初放仙葩。翠盘擎玉，红艳夺朝霞。的的明妆映水，迎风处、旖旎堪夸。午梦醒，湘帘半卷，清馥透窗纱。玉堂秋梦好，谢池吟草，淹笔生花。把新词写就，柬寄东家。我爱红衣渐褪，碧房内、玉子交加。更阶前，槐黄桂绿，次第到兰芽。
满庭芳·午日
作者：夏言
朝代：明

雨过阶除，风来帘幕，午窗清梦初回。端阳节近，满院海榴开。细数盆池荷盖，雕梁畔、燕子飞来。醒睡眼，卿云五色，睛绕凤凰台。故园当此日，兰舟竞渡，画鼓如雷。有芳洲草阁，绿水萦回。只为君恩深重，谁知是、补衮非才。乌帽底，早堆华发，中夜对三台。微雨催花，秾烟酿柳，韶光又近清明。闲门要路，芳草一时生。北雁翩翩南去，故园隔、千里含情。东风里，可人清听，新啭上林莺。玉堂春昼永，游丝乳燕，相逐轻盈。将彩毫频试，漫写生平。惟有丹心恋阙，江湖梦、几度难凭。揽青铜，渐看华发，岁月迅堪惊。冰玉溪山，烟霞城郭，白云晚簇黄堂。皇华亭畔，绿水带浮梁。共道贤明太守，真国器、风节文章。车下来，桑麻遍野，弦诵满江乡。古人谁得似，龚为渤海，堪在渔阳。览从前青史，何负循良。一郡难淹骥足，冲霄汉、自属鸾凰。遥瞻望、紫薇楼下，添得个神仙郎。宝墨楼前，赐麟堂畔，盆荷初放仙葩。翠盘擎玉，红艳夺朝霞。的的明妆映水，迎风处、旖旎堪夸。午梦醒，湘帘半卷，清馥透窗纱。玉堂秋梦好，谢池吟草，淹笔生花。把新词写就，柬寄东家。我爱红衣渐褪，碧房内、玉子交加。更阶前，槐黄桂绿，次第到兰芽。
满江红 其一 次东坡韵，题严陵钓台
作者：夏言
朝代：明

七里滩头，几度过、渔矶傍侧。爱江乡、山阔云闲，水清沙白。蓑笠当年甘寂寞，仪容此日增颜色。激颓风、轩冕等浮尘，先生力。故人意，君王识。天度大，凡襟窄。只足腹相加，几人容得。深浅交情贫富见，古今人品天渊隔。叹江湖、落落少相逢，知音客。
满江红 其三 少作
作者：夏言
朝代：明

岸柳窥人，东风里、似曾相识。指长堤、朱箔青楼，还知旧日。前度刘郎今又到，落花流水成陈迹。但萋萋、芳草满江湄，清如织。风月夜，思畴昔。云雨梦，无消息。正一雁南来，今夕何夕。仙鸟不传云外信，谁家苦弄风前笛。倚蓬窗、搔首对黄昏，空追惜。
满江红 其二 次吕居仁韵
作者：夏言
朝代：明

象麓草堂，何处在、白芒洲曲。有负郭东泉，当年书屋。碧岭千层盘翠黛，清溪一带流寒玉。对萋萋、芳草一川平，烟中绿。南山下，东篱菊。北窗外，西潭竹。静隔断红尘，那知荣辱。少日尽多林壑趣，中年游遍天涯足。到于今、把世态人情，看教熟。
满江红·次东坡韵，题严陵钓台
作者：夏言
朝代：明

七里滩头，几度过、渔矶傍侧。爱江乡、山阔云闲，水清沙白。蓑笠当年甘寂寞，仪容此日增颜色。激颓风、轩冕等浮尘，先生力。故人意，君王识。天度大，凡襟窄。只足腹相加，几人容得。深浅交情贫富见，古今人品天渊隔。叹江湖、落落少相逢，知音客。象麓草堂，何处在、白芒洲曲。有负郭东泉，当年书屋。碧岭千层盘翠黛，清溪一带流寒玉。对萋萋、芳草一川平，烟中绿。南山下，东篱菊。北窗外，西潭竹。静隔断红尘，那知荣辱。少日尽多林壑趣，中年游遍天涯足。到于今、把世态人情，看教熟。岸柳窥人，东风里、似曾相识。指长堤、朱箔青楼，还知旧日。前度刘郎今又到，落花流水成陈迹。但萋萋、芳草满江湄，清如织。风月夜，思畴昔。云雨梦，无消息。正一雁南来，今夕何夕。仙鸟不传云外信，谁家苦弄风前笛。倚蓬窗、搔首对黄昏，空追惜。
满江红·过鄂王祠
作者：夏言
朝代：明
体裁：词

南渡偏安，瞻王气、中原销歇。叹诸公、颠倒经纶，可怜忠烈。曾见凄凉亡国事，而今惟有西湖月。睹祠宫、宰木尚南枝，伤心切。人生易，头如雪。竹简汗，青难灭。拄乾坤，要使金瓯无缺。后土谩藏遗臭骨，龙泉耻饮奸臣血。恨当时、无奈小人朋，盈朝阙。
灵山
作者：夏言
朝代：明
体裁：七言绝句

立壁峭崖森似戟，攒峰悬峤蹙如螺。九华五老虚揽结，不及灵山秀色多。
狮子
作者：夏言
朝代：明

金眸玉爪目悬星，群兽闻知尽骇惊。怒慑熊罴威凛凛，雄驱虎豹气英英。曾闻西国常驯养，今出中华应太平。却羡文殊能服尔，稳骑驾驭下天京。
玉楼春 其一 宫恩庄上元日，鹊营四巢于楼栋志喜
作者：夏言
朝代：明

小园昨夜东风到。雪里梅花开放早。华堂灯火庆元宵，宫庄又喜添佳兆。高楼画栋支林杪。灵鹊双双结巢巧。定知麟阁产麟驹，更看凤池传凤诏。
玉楼春 其一 次周美成
作者：夏言
朝代：明

何年不踏长安道。整顿乾坤济时了。水边时伴鹭鸥群，竹里日教宾客到。南园日暖寻芳草。坐爱溪荷摇翠葆。日长无事即神仙，未信朱颜容易老。
玉楼春 其七 叠韵，答黄太史九潭
作者：夏言
朝代：明

有约期君君不到。惜春惟恐春归早。旧雨遥怜隔岁欢，清词并入新年兆。江上云连春树杪。鹊声日日檐端巧。何日来同池上游，闲情莫问天边诏。
玉楼春 其三 叠韵，答熊光禄炳
作者：夏言
朝代：明

雪湖湖妨乘春到。渺渺春波江上早。彩毫和我玉楼词，为贺宫庄双喜兆。迢迢北上云天杪。长安春日莺声巧。朝士相逢问野翁，山林感荷君王诏。
玉楼春 其二 叠韵，答费清湖
作者：夏言
朝代：明

元宵准拟翁先到。宝泽楼前试灯早。春酒初看春瓮浮，新庄喜见新年兆。灵鹊飞来云栋杪。两两巢成相对巧。愿学徐卿引二雏，敢思汉殿传三诏。
玉楼春 其二 贺未斋阁老新拜麟袍之赐。己亥秋日
作者：夏言
朝代：明

霖雨堂成增气象。麟袍敕赐来天上。共羡龙头老状元，雅称凤池真宰相。鹓班著处人瞻仰。衣被新恩夸浩荡。更看高阁画仪形，要使苍生谐属望。
玉楼春 其五 叠韵，饮吴以容春官宅
作者：夏言
朝代：明

沐恩堂上春重到。隔屋张筵相过早。南楼高与北楼齐，西家喜接东家兆。灵鹊来巢华栋杪。连营并构非人巧。预占跨灶足传芳，更报乘龙先应诏。
玉楼春 其六 叠韵，谢童挥使报鹊喜
作者：夏言
朝代：明

西园日日烦君到。喜信仍能报吾早。翚翼应占莞簟祥，鹊巢自是熊罴兆。仙楼高出云林杪。每藉经营心力巧。会当荐尔隶司空，岁晚还膺天上诏。
玉楼春 其四 叠韵，答费民焕
作者：夏言
朝代：明

转眼上林春色到。洗耳春雷一声早。文章自信有家传，为君预卜龙头兆。灵鹊双巢林阁杪。巢成似出天工巧。愿得生儿拟凤毛，凤池异日仍衔诏。
玉楼春·宫恩庄上元日，鹊营四巢于楼栋志喜
作者：夏言
朝代：明

小园昨夜东风到。雪里梅花开放早。华堂灯火庆元宵，宫庄又喜添佳兆。高楼画栋支林杪。灵鹊双双结巢巧。定知麟阁产麟驹，更看凤池传凤诏。元宵准拟翁先到。宝泽楼前试灯早。春酒初看春瓮浮，新庄喜见新年兆。灵鹊飞来云栋杪。两两巢成相对巧。愿学徐卿引二雏，敢思汉殿传三诏。雪湖湖妨乘春到。渺渺春波江上早。彩毫和我玉楼词，为贺宫庄双喜兆。迢迢北上云天杪。长安春日莺声巧。朝士相逢问野翁，山林感荷君王诏。转眼上林春色到。洗耳春雷一声早。文章自信有家传，为君预卜龙头兆。灵鹊双巢林阁杪。巢成似出天工巧。愿得生儿拟凤毛，凤池异日仍衔诏。沐恩堂上春重到。隔屋张筵相过早。南楼高与北楼齐，西家喜接东家兆。灵鹊来巢华栋杪。连营并构非人巧。预占跨灶足传芳，更报乘龙先应诏。西园日日烦君到。喜信仍能报吾早。翚翼应占莞簟祥，鹊巢自是熊罴兆。仙楼高出云林杪。每藉经营心力巧。会当荐尔隶司空，岁晚还膺天上诏。有约期君君不到。惜春惟恐春归早。旧雨遥怜隔岁欢，清词并入新年兆。江上云连春树杪。鹊声日日檐端巧。何日来同池上游，闲情莫问天边诏。
玉楼春·次周美成
作者：夏言
朝代：明

何年不踏长安道。整顿乾坤济时了。水边时伴鹭鸥群，竹里日教宾客到。南园日暖寻芳草。坐爱溪荷摇翠葆。日长无事即神仙，未信朱颜容易老。霖雨堂成增气象。麟袍敕赐来天上。共羡龙头老状元，雅称凤池真宰相。鹓班著处人瞻仰。衣被新恩夸浩荡。更看高阁画仪形，要使苍生谐属望。
瑞鹤仙 贺吴宜人七十 员外春母也
作者：夏言
朝代：明

南山开锦绣。尚菊有黄花，芙蓉簇秀。日映华堂，锦席帘幕，重重晓寒初透。宾鸿来后，恰才过、小春时候。正墙头、梅蕊舒琼，香入玉堂春酒。那有。七帙宜人，彩衣满眼，佳儿佳妇。今辰届寿。喜朝来，青镜里，绕珠翠，乍添鹤发丝丝，转觉朱颜胜旧。看云霄、三桂联芳，孙枝齐茂。
瑞鹤仙·内苑醮坛鹤降应制
作者：夏言
朝代：明

碧空云敛尽，正晚霞、红映凤楼东角。星坛朝谒罢，方诵彻琼章，乍呜天乐。翘首睇层霄，飞来玄鹤。驾灵风、万仞翱翔，两两盘旋寥廓。冲漠。鉴我皇诚，昭兹圣孝，祥繇善作。九天现瑞，这感应，如然诺。想虚空、宝幢羽盖参差，导引仙禽依约。帝教迎取，二圣回銮。紫宫快乐。
瑞鹤仙·寿序庵乃岳东峰何翁八十
作者：夏言
朝代：明

正高秋极目。爱东峰、晓日芙蓉矗矗。万叠烟霞簇。指仙翁家住，洞天岩谷。童颜鹤骨。恣潇洒、茂林修竹。更闲来扫石，焚香一炷，弹琴数曲。佳辰才过中秋，月轮犹照，金尊华屋。向平愿足。那羡纡朱腰玉。喜婆娑过了，八十年光，见尽是非荣辱。愿从今难老，占却人间五福。
画堂春·春思
作者：夏言
朝代：明

春来长是为春愁。无端脉脉悠悠。萋迷芳草遍汀洲。怕上高楼。千里碧云南望，一湾绿水东流。与谁约买木兰舟。载酒同游。
登黄鹤楼
作者：夏言
朝代：明
体裁：古风

黄鹤仙人载鹤飞，白云楼阁枕渔矶。烟波风日无今古，城郭人民有是非。题诗崔颢不可作，芳洲之树仍依依。乡关戎马堪流涕，独倚朱栏送落晖。
石龙书院次韵题黄久庵卷
作者：夏言
朝代：明
体裁：七言律诗

湖水青青映石龙，青山合起紫霄宫。林藏岳麓千峰雨，瀑引匡庐万壑风。何许子猷来剡曲，几年诸葛卧隆中。平生梦想天台路，岁晚相寻黄次公。
碧空月词·寿周泉坡司寇六十
作者：夏言
朝代：明

汉廷真老吏，中台旧豸冠。威仪风节重朝端。自是庙堂器宇，足人看。鬓带星星白，胸藏炳炳丹。六旬寿酒醉长安。正值碧空霜月，净团团。
秋日同李序庵顾未斋张亭溪饮郑氏庄
作者：夏言
朝代：明
体裁：五言律诗

雨后沙全湿，风前竹半斜。野桥通细水，秋圃映馀花。出郭悲尘鞅，临池忆钓槎。清歌且终日，应不问年华。
秦凤山招饮黄鹤楼，次西涯公韵
作者：夏言
朝代：明
体裁：古风

武昌楼头画船泊，城上高楼起黄鹤。银榜孤悬逼太清，朱甍下瞰临寥廓。参差石势傍岩凿，控带城闉连井络。矶下潭深蛟杵鸣，槛前水落渔舠阁。青天飞来凤凰峰，赤霞掩映仙人宫。烟涛微茫溟海接，云气翕忽蓬莱通。四时帘捲楚天雨，万里帆开巫峡风。仗钺欣逢凤山老，题诗共忆西涯翁。春日登临尽才彦，授简挥毫酒行半。自惭衔命事奔走，敢为升堂埽词翰？白云黄鹤向来闻，晴川芳洲今始见。天开壮观自千古，地拥雄都当一面。已看黎庶乐升平，近喜强兵休训练。多暇来游又一时，转见高情属江汉。
绮罗香·和答李蒲汀
作者：夏言
朝代：明

雨过盆池，风吹荷叶，绝胜银塘幽意。几朵仙葩，绰约杨家姊妹。斗红妆、映水朱妍，洗素容、凌波玉腻。小亭中、琥珀杯浓，相看不觉同花醉。却羡东邻老子，散发碧山楼，顿添芳思。自谱新词，一曲与花争媚。恐西风、容易惊秋，对南薰笑歌休弃。况光阴、暮景如驰，只索牢牵辔。
苍柏郁葱
作者：夏言
朝代：明
体裁：七言律诗

厚地盘根太古时，拿云攫雾屈虬枝。雪霜不死贞心在，雨露长涵黛色奇。廊庙每需梁栋器，山林肯老虎龙姿。森然御史台前立，夜挂冰轮月一规。
苏幕遮·夏日阁中
作者：夏言
朝代：明

白玉堂，黄金阁。帘卷薰风，阶下翻红药。墙角黄薇花半落。宫漏沉沉，昼静喧檐雀。算人生，何处乐。遇主遭时，日日沾恩渥。定知无福也难消，合把丹心，向日同葵萼。
苏武慢 其一 次虞伯生韵，咏白鸥园
作者：夏言
朝代：明

绿树芳园，白鸥野水，一曲渔矶堪钓。取乐偷闲，傍花随柳，不是学他年少。辍却丝纶，放归田里，深荷九重优诏。喜天边、倦翼翩翩，飞向夕阳林表。自归来、新买池塘，旋裁杨柳，勾引水禽沙鸟。竹底茅斋，松间草阁，藜火夜辉林杪。拄杖闲游，支颐打坐，行住万缘都了。念道人、非佛非仙，说与傍人不晓。
苏武慢 其二 次虞韵，题明月榭
作者：夏言
朝代：明

临水推窗，迎风倚槛，长忆玉楼琼宇。碧岭堆螺，银塘铺练，檐柳细垂金缕。坐待明蟾，修然池阁，幽意有谁共语。舞婆娑、月色满庭，顾影三人成侣。夜深时、露湿星榆，波摇海屋，如在清虚之府。冷浸瑶台，寒生贝阙，应是广寒难住。庾亮层楼，坡公短棹，几度照人今古。且徘徊、今夕清光，休管明朝风雨。
苏武慢 次虞韵，写怀一十二首 其七
作者：夏言
朝代：明
体裁：词

物换星移，春来秋去，荏苒光阴流转。白露丹枫，青霜落木，又是江空岁晚。静里娱情，闲中遣兴，惟有酒杯诗卷。爱吾庐、城市山林，真觉地偏心远。念区区、一介寒生，躬逢尧舜，千古升平重见。玉殿宣麻，黄扉掌制，紫塞手提龙剑。仁寿宫中，谨身殿上，圣主亲曾锡宴。到而今、追想当年，福分也应非浅。
苏武慢 次虞韵，写怀一十二首 其三
作者：夏言
朝代：明
体裁：词

龙口岩前，白芒洲畔，长忆往时游钓。一别青山，十年紫禁，蓦地位跻三少。琐闼封章，玉堂视草，金殿屡承丹诏。首鹓班、玉带朱衣，无日不瞻天表。荷君恩、报答无能，勋庸未建，敢学归云倦鸟。晏下彤闱，明登紫阁，独立太清天杪。大旱为霖，巨川作楫，整顿乾坤都了。那时节、拂袖还山，高卧海天分晓。
苏武慢 次虞韵，写怀一十二首 其九
作者：夏言
朝代：明
体裁：词

淮口洪涛，海门巨浸，几度片帆飞过。北上太行，南游越巂，鸟道林深箐大。楚水吴山，长途倦客，愁对江枫渔火。笑平生、岐路风波，此日依然还我。觉今来、梦寐无惊，心神俱定，麋鹿任兴吾左。醉后放歌，闲中度曲，聊学吴歈楚些。却杖登山，挥毫对客，白首有谁能那。不问他、秋月春花，适意四时俱可。
苏武慢 次虞韵，写怀一十二首 其五
作者：夏言
朝代：明
体裁：词

解政归来，新营别墅，小结数椽衡宇。白昼看云，清宵对月，酌酒听歌金缕。满院花香，一庭草色，无数莺啼燕语。更有个、小小池亭，日与白鸥为侣。感皇恩、赐第城中，琼堂宝阁，何异洞天仙府。东壁图书，西苑花木，尽勾老臣居住。鱼水遭逢，云龙庆会，俯仰有何今古。但自惭、调燮无功，虚负商家霖雨。
苏武慢 次虞韵，写怀一十二首 其八
作者：夏言
朝代：明
体裁：词

林下行吟，山中打坐，此是老翁风格。草履麻绦，布袍箬笠，不受尘埃物色。玉带金鱼，锦麟绣蟒，多少同袍贵客。到头来、回首田园，几个欲归便得。小池中、跨水虹桥，临流飞阁，相望蓬莱咫尺。雨后排青，烟中凝紫，朝暮灵峰秀特。静抚孤松，闲随野鹤，一片白云无迹。傍渔矶、斜日晚风，时共海鸥欢剧。
苏武慢 次虞韵，写怀一十二首 其六
作者：夏言
朝代：明
体裁：词

怀玉东来，冰溪西下，百里水清沙白。灵岫参天，芙蓉万朵，屏倚三台楼北。坐枕渔矶，起扶鸠杖，行处靸双凫舄。寻旧游、某水某丘，风景未殊畴昔。也休问、玉井高花，瑶池仙果，曾见几番华实。把握灵根，参通玄窍，饱咽霞浆玉液。青鸟难逢，丹砂空煮，采药竟无消息。道英雄、回首神仙，却是老夫今日。
苏武慢 次虞韵，写怀一十二首 其十
作者：夏言
朝代：明
体裁：词

十载长安，半生禁闼，饱历燕山冰雪。下石危机，铄金谗口，幸保此身孤洁。天子神明，重瞳朗鉴，邪正辨如胡越。自归来、圣眷犹存，厚禄音书未绝。屈指间、两听春莺，三瞻秋兔，镜里未添白发。无虑无营，无嗔无喜，此是长生要诀。北郭池亭，东山花鸟，闲处风光自别。任逍遥、物外烟霞，不管人间岁月。